Teknik Betul Penggunaan Baja Organik Untuk “Beginner”

Berkebun atau bercucuk tanam tidak kira di lahan yang luas mahupun hanya di anjung rumah, bagaikan satu trend. Bagi yang baru-baru berjinak nak berkebun ni, mesti ingat penjagaan pokok cukup sekadar siram sahaja. Pembajaan pun perlu dilakukan mengikut prinsip-prinsip tertentu.

Ramai rakyat malaysia kini sedar akan kepentingan penjagaan sumber makanan demi menjamin tubuh yang sihat. Salah satu kaedah yang di lakukan adalah melalui pemilihan makanan organik. Namun, makanan organik bukan lah sesuatu yang mudah diperolehi dan harganya juga agak tinggi. Oleh itu, ramai mengambil inisiatif untuk berkebun sendiri.

Dari berkebun, ia bukan sahaja menjadi hobi malah hasil yang dikutip menjadi kepuasan. Tambahan, anda yakin dengan sayuran yang ditanam sendiri dan tahu dari mana sumber tersebut di peroleh. Untuk memastikan tanaman memperoleh khasiat yang diperlukan untuk tumbesaran dan produktiviti, pastikan baja atau makanan disediakan secukupnya. Oleh itu, pembajaan perlu di lakukan. Selain menggunkan baja organik jenis serbuk, butiran atau cecair, Md Rohaizad Hj Ismail berkongsi kaedah GREEN CON yang dibelajar dari Thailand.

Teknik ini merupakan salah satu kaedah penghasilan baja kompos yang menggunkan bahan buangan atau sisa dapur. Namun kebiasaanya, untuk menghasilkan baja kompos ia memerlukan bekas khas dan harganya boleh tahan mahal. Oleh itu, pekebun-pekebun Thailand melakukan Research and Development (RnD) untuk menghasilkan tong kompos menggunkan bahan yang murah dan mudah yang diberi nama GREEN CON. Berikut adalah cara-cara nya:

Jom kita belajar buat Green Cone…mudah je..untuk kebun mini#BajaOrganic#SisaMakanan

Bahan-bahan yang sesuai di letakkan di dalam green con

“Idea dan design oleh saya dan isteri sendiri dan kami juga banyak buat reference Tiny House kat internet juga. Kos lebih kurang RM120k++ termasuk (exterior + interior + furniture + tanah). Untuk ruang tamu, bilik dan ruang kerja kami gunakan kontena. Untuk dapur dan bilik air kami gunakan konkrit + bata merah. Ruang dalam dinding kontena masih mengekalkan karakter kontena yang berlekuk-lekuk. Tapi kalau korang ada bajet lebih boleh la cover dinding tu. Untuk reduce heat kami just guna ventilation fan (murah) dan aircond (on bila perlu sahaja).

Kami menetap sudah lebih kurang 3 tahun. So far tiada lagi isu besar terlalu panas. Macam kita stay rumah biasa je. Jarang kami on air cond. Banyak guna kipas dan buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya. Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok.

Rumah ni ada 3 ruang santai lepak-lepak. Dua dekat atas satu dekat bawah. Ruang kerja dekat bahagian atas memandangkan isteri kerja sendiri, maka atas tu kira macam office dia la. Untuk pagar just guna wire mesh untuk bahagian depan. Bahagian belakang saya guna metal deck roof jadikan pagar. Macam kat construction site tu. Idea ni dapat waktu stay kat Aussie. Kebanyakan pagar rumah kat bahagian belakang ditutup dengan metal deck.

Untuk grill sliding door bawah, saya reuse pagar gunting yang dah rosak dapat kat kedai secondhand. Owner just bagi free sebab dah berkarat dan memang tak function dah. Just improvise guna sikit kreativiti. Alhamdulillah, so far rumah dah 90% siap. Tinggal ada beberapa bahagian je lagi nak upgrade. Kumpul duit sikit-sikit. Baru buat. Jadi prosesnya lambat, sebab tak buat loan rumah. Just guna duit simpanan yang kumpul bertahun-tahun. Semoga dapat memberi sedikit info tentang rumah kontena ni.

Untuk pengetahuan semua, rumah ni diberi nama “Kotak Teduh”. Berkonsepkan model minimalis. ” Less is more.”

Jalan cerita sebalik rumah yang diberi nama ‘Kotak Teduh’ ini cukup memberi inspirasi untuk anda di luar sana yang baru ingin memula kan hidup. Inilah yang dikatakan semua orang boleh memiliki rumah idaman.
“Ukur baju dibadan sendiri”. Pasangan ini cukup memberi insipirasi kepada semua pasangan muda di luar sana dalam bagaimana cara bijak untuk berbelanja dan mmemiliki hartanah.

Bendi atau juga dikenali dengan nama lady finger dan okra dalam bahasa inggrisnya antara tanaman jenis sayuran yang amat digemari pelbagai bangsa di Malaysia. Antara menu yang paling enak dihidang bersama bendi adalah seperti kari, asam pedas dan sebagainya.

Tanaman sayuran yang berasal dari keluarga hibiscus ini mempunyai kandungan kalori yang rendah iaitu antara 25 hingga 40 kcal bagi setiap 100g. Disamping itu juga, ia diperkaya dengan vitamin A, C, kalsium dan pelbagai mineral lain.

Kebiasaanya, pokok bendi mampu mencapai ketinggian lebih 1.5 meter dan mempunyai jangka hayat yang agak lama. Sebab itu,kebiasaan nya pokok bendi ditanam terus di atas batas.

Sebenarnya, pokok bendi juga sesuai ditanam di dalam bekas atau pasu. Hanya ada beberapa perkara yang perlu anda teliti untuk memastikan tanaman ini mendapat keperluan optimum untuk tumbesara sihat. Antaranya adalah:

1. Pasu

Pokok bendi memerlukan saiz pasu yang dalam untuk menampung akar tunjangnya. Ideal saiz pasu yang diperlukan adalah antara 3-5 gelon bagi setiap batang pokok. Namun jika anda mempunyai saiz yang lebih besar, ia mampu memuatkan 2-3 batang pokok bendi dalam satu bekas. Pemilihan material tidak menjadi masalah. Sama ada plastik, tanah liat, fiber dan sebagainya sesuai untuk dijadikan sebagai bekas tanaman.

Namun, anda perlu pastikan pasu atau bekas yang digunakan mempunyai lubang saliran untuk air keluar. Batang bendi jenis tidak tahan air bertakung, ia akan mudah dijangkiti kulat.

2. Medium tanah

Seperti tanaman sayuran yang lain, pokok bendi memerlukan medium tanaman yang seimbang. Medium tanaman yang telah siap dijual di pasaran amat sesuai digunakan. Yang menjadi kepentingan dalam penyediaan medium tanaman pokok bendi ini ia harus mempunyai sistem saliran dan pengudaraan yang baik.

Untuk memastikan keperluan nutrien yang diperlukan untuk tumbesaran pokok bendi mencukupi, medium tanaman seimbang yang telah siap dicampur tadi boleh diadun bersama sedikit bahan organik atau kompos.

3. Semai biji benih

Di pasaran terdapat pelbagai jenis benih bendi. Terbaru, jenis bendi renek. Sebaiknya, anda perlu pilih jenis bendi renek kerana ia lebih mudah diuruskan dan hasilnya cepat. Terdapat juga bendi berwarna ungu. Untuk jenis bendi biasa, ketinggian matangnya boleh mencapai 5 kaki.

Disebabkan pokok bendi mempunyai sistem akar tunjang, ia perlu di semai terus didalam pasu bagi mengelak masalah kerosakkan akar apabila pemindahan tanaman dilakukan. Sediakan lubang semaian antara 1/2 hingga 1 inci dalam di tengah-tengah pasu dan tanam 2-3 biji benih bagi setiap lubang. Tutup penuh lebung tersebut dan siram biji benih dengan air menggunakan penyembur. Letakkan pasu yang berisi benih tadi di kawasan yang mempunyai cahaya matahari terus dan pastikan medium tanamannya sentiasa lembap. Dalam tempuh 5 hingga 10 hari, biji benih yang disemai tadi akan mula bercambah

4. Lokasi
Pastikan pokok bendi menerima cahaya matahari terus sekurang-kurangnya 5 hingga 6 jam sehari. Sebaiknya, pastikan lokasi dipilih untuk meletakkan pasu yang telah ditanam pokok bendi tadi menghadap cahaya matahari di waktu pagi. Ini kerana, waktu pagi tanaman mula aktif menjalankan proses fotosintesis dan cahaya matahari amat diperlukan untuk proses ini

5. Siraman
Pokok bendi memerlukan medium tanaman yang sentiasa lembap. Oleh itu, pastikan siraman dilakukan paling tidak sehari sekali. Sebaiknya, siraman dilakukan di awal pagi. Ia bertujuan memberi sumber bekalan air yang diperlukan oleh pokok bendi untuk melakukan proses fotosintesis


Mengapa Anda Perlu Elakkan Membeli Rumah Tanpa Perlindungan? Penting Sangat Ke?

Tidak dinafikan, sememangnya ada segelintir di kalangan masyarakat kita yang memandang enteng terhadap mengenai soal pengambilan pembiayaan perlindungan tambahan untuk kediaman atau erti kata lain insurans rumah.

Bukan itu sahaja, ada juga yang mengganggap pengambilan pembiayaan perlindungan tambahan untuk kediaman ini bukan satu perkara yang penting atau mustahak buat mereka. Tetapi, sudahkah anda benar-benar mengetahui secara lebih mendalam mengenai pengambilan insurans rumah ini?

Maka oleh itu perkara tersebut sudah semestinya menjadi persoalan orang ramai antaranya kesan jangka masa panjang kepada pemilik sekiranya membeli rumah tanpa mengambil sebarang perlindungan tambahan kediaman khususnya.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan perkara tersebut di bawah program khas yang bertajuk ‘Elakkan Beli Rumah Tanpa Perlindungan’ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Encik Mohamed Zaki Atip selaku Pengarah Wilayah, Central 2, Bank Islam Malaysia Berhad.

Ketika sesi temu bual bersama hos berlangsung, Encik Mohamed Zaki berkata setiap pemilik sememangnya amat digalakkan untuk mengambil pembiayaan perlindungan tambahan setelah membeli rumah bersama pinjaman pihak bank bagi menjamin masa hadapan yang lebih baik.

Katanya lagi, ekoran daripada masalah bencana banjir yang berlaku dalam negara baru-baru ini, orang ramai telah mulai sedar serta mendapat kesedaran dalam diri mengenai betapa pentingnya memiliki perlindungan tambahan untuk kediaman.

“Di Bank Islam sendiri, untuk makluman anda semua selepas berlakunya banjir teruk di sekitar kawasan Shah Alam dan juga Klang, sudah ramai yang mula ambil pembiayaan perlindungan tambahan untuk rumah mereka.

“Ini di mana secara tidak langsung mereka sudah mula sedar betapa pentingnya untuk memiliki perlindungan tambahan untuk rumah. Jadi, jumlah polisi yang telah dikeluarkan banyak juga,” katanya.

Jika anda ingin ketahui kesemua kupasan topik perbincangan ini, anda boleh menonton pautan video episod penuh Tour Impiana Sembang Dekor bersama Bank Islam dibawah;

Di samping itu, kepada anda semua jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Cuci Tilam yang terkena Banjir. Pembersihan pasca banjir terus berlangsung. Walaupun sudah beberapa minggu berlalu, kerja-kerja mengemas dan membersihkan kediaman selepas banjir masih perlu dilakukan. Tambahan, musim tengkujuh masih belum di penghujung. Masih ada kawasan yang sedang dan mungkin bakal dilanda banjir.

Pasca banjir memperlihatkan banyak kemusnahan dan kerosakkan harta benda terutamanya perabot dan pakaian. Antara barang yang IMPIANA kesan banyak dibuang adalah tilam dan sofa yang menggunakan material mudah serap air seperti fabrik kain dan span. Sebenarnya, jika struktur tilam dan sofa tersebut masih dalam keadaan utuh, tak perlulah buang. Apa yang harus anda lakukan hanyalah cuci atau berishkannya. Berikut, langkah-langkah dan cara betul untuk mencuci tilam atau sofa dari jenis fabrik meresap air

Bersihkan segala kotoran yang terdapat pada permukaan tilam termasuklah lumpur. Sebaiknya gunakan water jet untuk lebih mudah

Selesai membersihkan kotoran yang terdapat pada permukaan tilam, jemur dan pastikan kelembapan hilang sepenuhnya. Untuk lebih mudah dan cepat, gunakan vakum yang dikhaskan untuk menyedut air.

Gunakan baking soda untuk mempercepatkan proses penyerapan air yang terkandung di dalam tilam. Taburkan baking soda pada keseluruhan permukaan tilam dan gosok menggunakan span kering. Baking soda bukan sahaja berfungsi sebagai bahan penyerapan kelembapan, malah dapat mencegah kehadiran kulat. Biarkan baking soda tersebut beberapa jam dan sedut semula menggunakan vakum kering

Sekali lagi lakukan pengeringgan sepenuhnya di bawah terik matahari. Jika perlu pusing atau terbalikkan tilam untuk memastikan setiap bahagian kering. Harus ingat, alas batu atau bongkah kayu sebagai kaki tilam ketika menjemur bagi mengelak bahagian yang terkena lantai lambat mengerig

Saat tilam yang dijemur telah kering, jangan terburu-buru untuk bawa ia ke dalam bilik dan digunakan. Lakukan disinfeksi dengan menggunakan pembasi kuman dari jenis air. Sembur pada keseluruhan tilam bagi memastikan segala kuman yang tersisa dapat dimusnahkan sepenuhnya. Setelah itu, jemur sekali lagi

Langkah terakhir yang perlu anda lakukan adalah pastikan tilam yang telah siap dicuci dan kering terhindar dari sebarang bau busuk. Jika anda dapat kesan kehadiran bau kurang enak, ini menunjukkan tilam anda diserang kulat. Hal ini perlu di atasi oleh profesional

Cuci Tilam yang terkena Banjir

Baru-baru ini ada terdapat di media sosial tentang seorang pengguna yang berkongsi cara mencuci telur sebelum ia disimpan kedalam peti sejuk. Menurutnya, tujuan mencuci dahulu telur yang dibeli itu adalah untuk menghapuskan kuman yang mungkin boleh menjangkiti. Bekas telur juga disarankan untuk dilupuskan terus agar kesihatan isi rumah tidak berada dalam risiko.

Maka pelbagai reaksi yang diterima, ada yang bersetuju dan ada juga yang membantah tindakan tersebut.

PERLU ATAU TIDAK BASUH TELUR SEBELUM PENYIMPANAN?

Sebenarnya telur secara semulajadi memiliki selaput perlindungan yang dipanggil “bloom” atau “cuticle” yang terbentuk daripada cecair faraj ayam semasa bertelur. Tujuan lapisan ini ialah untuk melindungi isi telur daripada dicemari. Kulit telur sebenarnya mempunyai liang-liang halus di seluruh permukaan yang telap kepada kuman dan bahan kimia meruap (aka gas) dari persekitaran. Sebab itu telur boleh berbau bawang (dari bahan kimia bersulfur) jika diletakkan bersama dengan bawang. Selain daripada itu, selaput ini juga bertindak dalam mengekalkan kelembapan dalam telur dengan cara mencegah air meruap keluar melalui kulit telur. Inilah sebab kepada pendapat yang tidak menggalakkan telur dibasuh sebelum disimpan.

Pun begitu, terdapat peraturan dalam USDA yang mengharuskan pencucian setiap telur yang dijual secara komersial. Ini kerana kulit telur yang mengandungi najis boleh tercemar dengan kuman seperti Salmonella. Sekiranya telur ini disimpan dalam peti sejuk tanpa dicuci, ianya boleh menyebabkan pencemaran silang berlaku (kuman boleh berpindah) kepada makanan lain yang disimpan, terutamanya makanan sedia makan. Kuman ini akan menghasilkan bahan kimia toksik yang boleh menyebabkan keracunan makanan.
Malangnya proses mencuci ini akan membuang bersama selaput perlindungan semulajadi tadi. Maka peranan ini digantikan dengan selaput buatan (biasanya mengandungi mineral berminyak) yang boleh dimakan pada permukaan telur.

Namun peraturan mencuci telur ini tidak digunapakai di Malaysia. Maka, telur yang kita beli masih lagi mempunyai lapisan perlindungan semulajadi. Sekiranya telur tidak disimpan dalam peti sejuk, telur tidak perlu dibasuh namun haruslah disimpan di dalam kartonnya. Selain daripada fungsi sokongan, menyimpan telur dalam kartonnya dapat melindungi telur daripada tekanan (aka pecah) serta mengekalkan kesegaran telur sehingga 45 hari daripada tarikh pembungkusan.

Sekiranya telur ingin disimpan dalam peti sejuk dan kulit telur tidak mengandungi najis, maka tidak perlu di basuh. Cuma boleh mengambil langkah berhati-hati dengan menyimpan telur dalam bekas tertutup untuk mengelakkan pencemaran silang.

Ketahuilah tujuan penyimpanan telur dalam peti sejuk ialah untuk
1) menghalang aktiviti kuman di mana suhu sejuk hanya menyahaktifkan kuman (kuman tidak mati),
2) memanjangkan jangka hayat telur melebihi tempoh 45 hari tadi, serta
3) menghalang bahan-bahan kimia meruap (aka gas) daripada persekitaran masuk ke dalam telur.

KESIMPULANNYA, pilihan sama ada membasuh telur atau tidak bergantung kepada cara penyimpanan telur itu. Sekiranya kulit telur mengandungi najis dan ingin disimpan di dalam peti sejuk, maka eloklah dibasuh untuk menghalang mencemaran silang. Namun sekiranya telur ditinggalkan di dalam kartonnya, maka eloklah tidak dibasuh untuk meningkatkan jangka hayat kesegaran telur. Apa-apa pun, telur haruslah dibasuh sebelum di masak.

*Semoga bermanfaat *
ChM Dr Fatimah Salim
Ahli Kimia

Jika anda hampir setiap hari meluangkan masa di dapur untuk memasak pelbagai menu hidangan makanan, sudah pastinya anda akan kerap menggunakan bahan masakan seperti minyak masak dan sebagainya.

Bercakap mengenai soal penggunaan minyak masak ini, seperti umum mengetahui minyak masak yang telah digunakan tidak boleh lagi dipakai secara berulang-ulang untuk kegunaan memasak.

Ini kerana, ia boleh memudaratkan kesihatan seperti mengundang pelbagai penyakit yang berbahaya. Jadi oleh itu bagaimana cara yang betul dan mudah untuk menghapuskan minyak masak yang terpakai ini?

Tidak dinafikan, ada segelintir di kalangan anda yang pernah membuang minyak terpakai ini melalui saluran paip singki di dapur rumah anda sebelum ini.

Tahukah anda sebenarnya tindakan ini adalah salah dan tidak sepatutnya dilakukan kerana ia boleh menyebabkan saluran paip singki dapur anda tersumbat dan sebagainya.

Tetapi kini sudah ada cara dan kaedah yang lebih mudah boleh anda lakukan untuk membuang minyak masak terpakai di rumah dengan menggunakan hanya satu bahan sahaja iaitu ‘Cooking Oil Hardener’.

Ramai yang tidak tahu sebenarnya bahan ‘Cooking Oil Hardener’ ini mempunyai fungsi untuk membekukan minyak masak supaya proses membuang bahan terpakai ini lebih mudah dan selamat.

Untuk maklumat anda, bahan ini boleh didapati di mana-mana cawangan kedai peralatan kelengkapan rumah, Daiso dengan harga serendah cuma RM5.90 sahaja untuk setiap kotak yang mengandungi 5 pek ‘Cooking Oil Harderner’.


Tip Hilangkan Simen Melekat Pada Lantai/Jubin, Tukang Rumah Kongsi Caranya

Tip hilangkan simen melekat pada lantai/jubin, tukang rumah kongsi caranya. Selalunya masalah kesan simen yang melekat pada lantai selalu berlaku apabila anda memasuki rumah baru.

Keadaan ini tentunya membuatkan anda berasa tidak selesa apatahlagi lantai akan sentiasa rasa kesat. Hendak pijak pun rasa ‘tak sanggup.’ Sudah berbagai-bagai cara dipraktikkan untuk menghilangkan kesan-kesan simen yang melekat pada lantai namun kesan simen itu tidak juga hilang.

Kesan simen yang melekat pada lantai.

Untuk menghilangkan kesan kotoran yang melekat pada lantai, anda boleh menggunakan cecair ‘Mosaic Cleaner.’ Cecair ini boleh dibeli di kedai-kedai ‘hardware.’

Semburkan air pada pintu bagi mengelakkan wap daripada cecair ‘mosaic cleaner’ mengubah warna pintu tandas.

Bersihkan lantai yang terkena kesan simen dengan cara mencelupkan mop dengan cecair mosaic cleaner. Mopkan ke semua bahagian lantai yang terlibat.

Inilah hasilnya. Bagaimanapun kesan-kesan cat yang melekat pada lantai/jubin tidak boleh dihilangkan dengan cecair ini. Kesan sisa cat hanya boleh dihilangkan dengan menggunakan cecair pelarut (thinner) yang juga boleh dibeli di kedai-kedai harware.

Baru-baru ini Perdana Menteri, Tan Sri Muhyiddin Yassin mengumumkan pelaksanaan Perintah Kawalan Pergerakan Pemulihan (PKPP). Antara kelonggaran yang diberikan iaitu kebenaran merentas negeri dan lampu hijau untuk melancong dalam negeri. Kelonggaran yang diputuskan kerajaan bertujuan antaranya bagi fasa pemulihan ekonomi negara dan menjana semula pendapatan rakyat.

Ramai warga kota yang berpusu-pusu ingin pulang ke kampung halaman kan. Ingat wabak ini masih ada dan kita semua mesti mengikut SOP yang telah diberikan. Jangan sesekali ingkar kerana ingin bergembira nanti akhirnya pasrah.

Menerusi perkongsian di laman media sosial Facebook @Public Health Malaysia, perkembangan ini BUKAN bermakna kita telah bebas dari risiko dijangkiti wabak pandemik.

Virus ini masih ada di luar sana dan boleh menjangkiti sesiapa saja. Jika anda merancang untuk melancong, ada beberapa perkara penting yang wajib anda ketahui dan ambil tindakan.

Perlu diambil kira tanggungjawab dan peringatan agar sentiasa berwaspada sebelum memulakan perjalanan ke destinasi yang dituju. Pada ketika ini, sudah pasti anda jelas bagaimana wabak ini boleh merebak dan apa cara pencegahan terbaik. Peralatan bantuan perubatan seperti topeng muka, hand sanitizer dan face shield jangan ditinggalkan dalam aktiviti seharian.

Perkara pertama yang perlu anda perhatikan ialah lokasi dan aktiviti yang dipilih. Jika lokasi kelihatan padat dan sesak, tolong ‘SKIP’ dan elakkan. Tempat tertutup seperti pusat membeli belah bukan pilihan yang baik untuk anda meluangkan waktu bercuti.

Pusat membeli belah merupakan lokasi tumpuan ramai malah penjarakan sosial amat sukar untuk diamalkan. Ambil tahu kawasan zon merah dan elak bercuti ke kawasan berkenaan. Sebaiknya pilih lokasi yang tenang, tidak padat, mempunyai banyak tempat terbuka, jauh dari orang ramai dan berunsur alam semula jadi. Adalah dicadangkan untuk meluangkan masa berehat di bilik atau homestay bersama keluarga sepanjang tempoh bercuti, ianya lebih selamat selain dapat menikmati percutian dengan lebih ‘privacy.

Juga ambil tahu apakah aktiviti yang dibenarkan dan yang ditegah demi kebaikan anda sekeluarga. Anak-anak dan keluarga adalah tanggungjawab anda sepenuhnya. Tidak salah membiarkan mereka berlari dengan gembira di padang lapang, tepi pantai yang tidak sesak, taman rekreasi yang kurang pengunjung namun BUKAN di tempat padat dan tertutup seperti pasaraya.

Sayangilah diri dan keluarga anda. Kekal sihat dengan mengamalkan #newNormal seperti yang disarankan pihak berwajib. Mencegah lebih baik dari mengubati. Hujung minggu ini pasti ramai yang balik bercuti di kampung sehinggakan semua lebuhraya utara, selatan dan pantai timur semuanya sesak. Jadi, cuba elak dari berhenti di kawasan rehat yang ramai dan sesak. Pastikan anda sentiasa menggunakan topeng muka dan sanitizer jika berada di luar.

Nak beli atau memilih ayam yang segar dengan tak segar memang susah sikit nak nampak secara zahir. Hal ini lebih sukar jika anda membeli ayam di pasar raya. Kebanyakan stok dalam keadaan sejuk beku. Namun, tidak bermakna ayam yang telah disejuk beku tak segar.

Oleh itu, seorang dietitian di sebuah hospital, yang juga menyelia makanan di bahagian dapur, Cik RuQayyah Muhd telah kongsikan beberapa tip yang boleh diikuti, dalam memilih ayam segar.

Mari kita ikuti perkongsian darinya.

Sejak saya mula bertugas menyelia perkhidmatan makanan di dapur hospital di samping memberi rawatan terapi diet kepada pesa kit di wad, salah satu tugasan adalah memeriksa bekalan makanan yang sampai. Antaranya adalah ayam.

Setiap pagi bekalan ayam segar akan tiba ke dapur kami dan penyelia bertugas harus memastikan bekalan mentah yang sampai memenuhi spesifikasi yang ditetapkan.

Ayam mesti segar. Tidak beku dan tidak ada bau. Dan baru disembelih pastinya.

Memastikan ayam itu elok untuk diterima pihak kami adalah satu ilmu baru yang saya tidak arif. Selalu saya main tunjuk saja ayam di pasar. Tak kisah betul segar atau tidak.

Ilmu memilih ayam ini saya belajar daripada Chef saya di dapur dan daripada penyelia perkhidmatan makanan. Mujur ada mereka yang rajin turun ilmu. Kalau tak, sampai ke tua pun tak pandai pilih ayam.

Ayam yang kulitnya berwarna putih kemerah-merahan adalah ayam yang segar. Jika ayam itu pucat, kebiru-biruan, ayam itu biasanya telah diletakkan formalin dan di sejuk bekukan.

Ayam yang segar, apabila ditarik kepaknya ke belakang akan kembali ke posisi asal. Tetapi jika ia tidak segar, kepaknya akan terkulai layu di tasik madu pastinya.

Isi yang segar apabila ditekan terasa empuk akan kembali ke bentuk asal tetapi sekiranya ditekan ia tenggelam, ayam itu ayam lama.

Ayam yang kenyal biasanya diletakkan formalin. Manakala ayam yang kelihatan bengkak biasanya telah disuntik.

Apabila ayam yang dibeli kelihatan mempunyai banyak dvrahnya atau cecair berdarah. Biasanya ia adalah ayam yang telah dibekukan dan dicairkan semula. Ayam segar tidak mempunyai air berdarah yang banyak.

Ayam yang segar tidak akan mempunyai bau yang busuk atau hanyir. Elakkan membeli ayam yang berbau hanyir.

Sekiranya ada lalat yang mengurung atau hinggap pada ayam, biasanya ayam ini tidak lagi segar. Berpindah ke penjual yang lain dan elakkan membeli pada penjual yang dihurung lalat.

Selamat membeli ayam segar.

Jangan ingat, karpet yang dah di vakum bersih. Tolak tepi cerita pasal bakteria, sebab mata kita memang tak nampak. Tapi, macam mana pula dengan habuk dan rambut yang melekat dan gagl disedut oleh vakum?

Queen Of Clean Mrs Hinch atau nama sebenarnya Sophie Hinchliffe berkongsi trik mudah untuk membersihkan karpet yang masih tersisa habuk dan rambut yang gagal disedut vakum. Tak susah dan tak malah pun. Mrs Hinch telah menggunakan “squeegee”atau alat yang digunakan untuk membersihkan cermin dan hasilnya sangat memuaskan.


Menu Menarik Dari Bunga Telang Dan Daun Mulberi Untuk Merangsang Memori Dan Kebijaksanaan Anak

Memang agak susah untuk kanak-kanak makan sayuran. Jadi si ibu, perlu lah berusaha untuk mengolah sayur untuk memastikan anak mendapat nutrisi yang diperlukan oleh tubuh. Cuba lah macam-macam termasuklah jadikan kek ke, aiskrim dan sebagainya. itu pun kalau sesuai lah. Bagi ibu-ibu yang rajin, makanan anak berbentuk bento yang comel diusahakan untuk memastikan si anak makan sayur.

Jadi, macam mana nak galakkan anak-anak untuk mendapat khasiat dari bunga telang ni? apa kata kita jadikan ia sebagai minuman yang menyegarkan. Caranya sama macam menghasilkan air rosel atau sirap. Cuma pewarnanya menggunakan bunga telang. Nak sedap lagi, boleh campurkan lemon dan keratan pandan sedikit.

Bahan-bahan:
daun Mulberi, Bunga telang dan cendawan
Tepung tempura
Air sejuk
Serbuk lada hitam

Cara-cara:
1. Cuci dan bersihkan bunga telang, daun mulberi dan cendawan lalu ditoskan
2. Campurkan tempung tempura bersama air dan letakkan sedikit serbuk lada hitam sebagai perasa.

Tip: Campur adunan tepung dan air menjadi likat seperti bancuhan tepung goreng pisang. Sebaiknya, gunakan air sejuk untuk memastikan tempura garing.
3. Celupkan bunga atau daun mulberi di dalam tempung tampura yang telah siap di adun satu persatu dan goreng di dalam api yang betul-betul panas.

Kandang ternakan tidak kira lah kambing, lembu mahu pun ayam merupakan habitat terbaik untuk pembiakan hama, fungus dan lain-lain. Fungus dan hama yang membiak bukan sekadar memberi ancaman kepada ternakan sahaja malah mempengaruhi hasil atau produktiviti ternakan. Lebih parah, ia juga turut mengancam kesihatan manusia.

Oleh itu, langkah kawalan dan pencegahan perlu dilakukan segera sebelum ia bertambah serius. Untuk tujuan ini, kebiasaannya penggunaan racun serangga kimia menjadi pilihan. Pun begitu dalam selangkah ke arah penghasilan makanan “O” bahan kimia atau pencemaran bendasing, apa kata kita cuba hasilkannya secara organik.

Berikut adalah cara untuk menghasilkan semburan kawalan hama, fungus dan pelbagai lagi yang telah disarankan oleh MyBiostar Malaysia

Bahan-bahan:

10 kg (1/4 tong) campuran daun herba seperti serai, akar seruntun, hempedu bumi, daun jambu, daun durian belanda, daun limau purut, halia, bawang putih, lada hitam, sirih, kadok dan lain lain daun herba yang kelat dan pahit.
1 liter cuka makan
1 liter molases dan 1 liter Mybiostar.
3/4 tong air bersih

Peralatan :
Tong peraman kedap udara 50 liter.

Cara :
1. Bahan herba dicincang dan dimasukkan ke dalam tong

2. Isikan air bersih memenuhi 3/4 tong.

3. Masukkan 1 liter Mybiostar, cuka makan
dan di kacau rata.

3. Tambah air bersih hingga hampir memenuhi tong dan kacau rata lagi.

4. Tutup tong dengan kemas dan kedap udara, letak di tempat teduh.

5. Buka setiap hari untuk membuang gas dan kacau mengikut pusingan jam, tutup semula.

6. Proses ini perlu dilakukan selama 1 minggu.

7. Bila dah seminggu, tapiskan air perapan dan simpan di dalam bekas yang lebih mudah untuk disimpan dan digunakan.

8. Tapi, boleh juga Jika mahu biarkan terus terperam dan ambil sebahagian untuk keperluan semburan kandang.

9. Cara untuk menggunakannya adalah campur 1 liter pati perapan tadi bersama 10 liter air bersih tanpa klorin dan sembur pada lantai kandang.

Dengan modal anggaran RM50 anda kini sudah ada 40 liter racun serangga alami yang sesuai diguna untuk mengawal hama dan bakteria pathogen kandang dan sangat kuat untuk digunakan pada tanaman untuk mengawal kulat fusarium yang gemar menyerang pokok pisang dan jagung.

Sumber: MyBiostar Malaysia

Sebelum ini, Laman impiana pernah ceritakan kebaikkan companion plant atau tanaman peneman. Kebiasaanya, companion plant diusahakan untuk tanaman yang akan tuai sebagai makanan dan banyak diamalkan oleh pekebun-pekebun organik. Companion plant juga berguna atau sesuai diaplikasikan kepada tanaman berbunga terutamanya ros.

Ros memang terkenal dengan serangan penyakitnya seperti blackspot, bena dan kulat. Pokok ros perlu sentiasa dipantau kerana kebanyakkan penyakit atau serangan perosak yang menyerang ros mudah dan cepat merebak. Selain penggunaan racun serangga sama ada organik atau kimia, ada kaedah lain untuk mencegah serangan perosak dan penyakit pada pokok ros iaitu melalui companion plant. Bawang putih adalah companion plant atau tanaman peneman terbaik untuk ros.

Tambahan, Kajian menunjukkan kandungan yang terdapat di dalam bawang putih mempunyai fungsi anti fungus. Secara tidak langsung,ia berupaya mencegah masalah atau penyakit blackspot yang kerap mengancam pokok ros. Selain berupaya mencegah serangan serangga, kulat dan penyakit pada pokok ros, bawang putih juga dikatakan berupaya mempertingkatkan aroma ros. Jadi, lepas ni cuba tanam abwang putih di bawah rimbunan pokok ros anda.

Sumber: http://www.birdsandblooms.com

Musim durian tahun ni menjadi-jadi. Raja buah ni, walaupun “Stinks Like Hell but Tastes Like Heaven”. Sebab tu kadang kala bila dapat rasa yang sedap tu macam tak ingat dunia makan. Walhal, saranan kesihatan hanya 3 ulas saiz sedarhana. Bila berlebihan, boleh undang gangguan kesihatan. Masa tu, mulalah kelaur mitos yang pelik-pelik.

Sebeanrnya bukan disebabkan mitos tersebut, tapi disebabkan anda terlebih makan je. Berikut, antara mitos durian yang selalu anda dengar:

Nak elak panas selepas makan durian, anda perlu ambil buah manggis kerana ia bersifat sejuk untuk naturalkan kndisi badan. Namun, dalam perubatan moden tiada istilah buah sejuk atau panas. Masih tiada kajian santifik yang menyokong mitos ini

Berita baik untuk penggemar durian. Antara kebaikan makan durian ialah buah ini tidak mempunyai sebarang kolesterol! Tapi, jangan keliru antara kolesterol dan karbohidrat ya!

Ddurian mengandungi karbohidrat LDL (low density carbohydrate), sejenis karbohidrat yang baik untuk jantung. Namun, durian masih lagi mempunyai kadar karbohidrat yang tinggi.

Masih tiada kajian yang mengesahkan durian berupaya meningkatkan nafsu seks. Namun, ada kajian membuktikan durian berupaya mengurangkan stres dan membantu tidur yang nyenyak. Ini kerana di dalam durian terkandung sejenis asid amino bernama tryptophan – asid amino yang boleh menaikkan kadar serotonin dan melatonin di dalam badan. DUa hormon ini yang diperlukan untuk mengurangkan stres

Tidak kira pengambilan air apa pun, ia tidak menggundang ancaman kesihatan selepas makan durian. Namun. anda digalakkan mengambil air masak kosong bagi melarutkan kandugan durian supaya mudah dicerna

Tidak ada sebarang kaitan antara makan buah durian dengan demam atau batuk. Makan durian secara berlebihan mungkin boleh buatkan anda rasa kembung perut, tetapi bukannya demam!

Secara saintifik, mungkin makan durian boleh meningkatkan sedikit suhu badan. Tetapi itu tidak bermakna ia akan menyebabkan batuk ataupun demam!


(VIDEO) Rupanya Biak Labu Guna Kaedah Tut Lebih Cepat Dapat Hasil Cepat

Pokok labu, kebiasaanya akan dibiakkan melalui biji benih. Tapi sebenarnya ada lagi satu teknik pembiakkan yang lebih cepat mengelurkan hasil iaitu kaedah tut. Jika dibiakkan dari biji benih, ia mengambil masa 3-6 bulan untuk matang dan mengelaurkan hasil. Namun, dengan kaedah tut hanya 1-3 bulan sahaja diperukan untuk tterus mengeluarkan hasil.

Nak tahu cara pembiakkan labu dari tut, boleh tonton video yang disediakan

Buntu dengan masalah tanaman di laman tidak berbunga? Pelbagai kaedah dan cara telah dilakukan termasuklah memberi baja yang paling mahal, namun hasilnya masih gagal. Adakalanya, baja bukan lah makanan yang diperlukan, tetapi ada faktor luaran lain yang tidak pernah disangkakan. Pastikan 10 faktor ini diaplikasikan kepada tanaman berbunga anda sebagai penyelesaian mudah.

1. Setengah pokok seperti bunga kertas perlu akar bersesak untuk berbunga dan sebab itu ianya senang berbunga sekiranya ditanam di dalam pasu. Pokok yang berbatang lembut tidak memerlukan akar yang padat untuk berbunga.

2. Pastikan air siraman tidak bertakung di dalam pasu, ia akan menyebabkan akar mudah rosak dan akhirnya membunuh pokok.

3. Pokok berbatang keras seperti bunga kertas perlu dicantas agar pucuk baru keluar. Di bahagian pucuk-pucuk baru akan menjadi kudup bunga akan tumbuh.

4. Pastikan tanah yang digunakan adalah peroi dan banyak bahan organik. Tanah liat tidak sesuai sebab ianya akan memegang baja dan pokok tidak akan mendapat segala ‘nutrien’ untuk berbunga.

5. Letakkan pokok di kawasan yang mempunyai matahari yang secukupnya.

6. Buang bahagian kudup bunga yang mula layu bagi memberi peluang kepada kudup lain berkembang

7. Jangan siram bahagian pokok yang telah mengeluarkan kudup. Ia akan mengakibatkan kudup tersebut menakung air dan berisiko untuk rosak.

8. Jangan siram pada kelopak bunga yang sedang berkembang mekar, Ia akan mengakibatkan bunga tidak tahan lama dan cepat layu. Siraman harus di lakukan terus ke pangkal pokok.

9. Guna baja kompos untuk dapatkan bunga yang lebat dan tahan lama seperti kulit udang, kulit pisang, serbuk kopi dan sebagainya.

10. Sweet talk dengan tanaman anda dan selalu membelainya. Tanaman pun ada perasaan tau.

Aktiviti kini kian mendapat sambutan sama ada untuk tujuan komersil mahupun sebagai hobi. Menjelang zaman teknologi ni, lagi seronok LAMAN Impiana tengok masing-masing berkongsi ilmu berkebun di dalam media sosial. Dari situ, maka wujud lah group-group berkebun di dalam media sosial. Ada yang suka bertukar-tukar benih dan pokok. Ada pula yang pandai mengambil peluang dan kesempatan menjadikan pertanian ini sebagai perniagaan sambilan melalui penjualan tanaman secara dalam talian.

Bila dah jual secara dalam talian, sudah pasti cara penghantaran nya adalah melalui bungkusan kurier terutamanya bagi pembelian yang jauh. Tapi tanaman perlu dibungkus rapi tanpa merosakkan sebarang struktur pokok disamping mengurangkan stress tanaman. Khuatir nanti sampai pada pembeli pokoknya mati. Jadi, bagaimana pembungkusan tanaman perlu dilakukan?

Sebelum ni, LAMAN Impiana pernah tunjuk video untuk sediakan kotak pembungkus.

Namun itu tidak memadai.Pembungkusan tanaman untuk penghantaran kurier lebih rumit berbanding barang kaca.

1. Pastikan siram pokok yang hendak dibungkus terlebih dahulu. Siram bagi lembap sahaja, bukan basah kuyup. Kemudian letakkan kapas di bahagian atas permukaan medium sehingga betul-betul tertutup. Ia bertujuan mengekalkan kelembapan di dalam medium disamping mengelak ia dari keluar dari pasu atau bertaburan

2. Ambil plastik bag dan balut kemas keseluruhan bahagian medium dan pasu. Jika perlu gunakan pita pelekat. Lebih mudah guna plastik pembalut

3. Balut tanaman dengan kertas tebal seperti kad manila yang di lapiskan bersama kertas minyak. Teknik ini mampu melindungi ranting dan daun tanaman di samping dapat mengelak tanaman dari terkena suhu yang melampau ketika proses penghantaran

4. Labelkan setiap tanaman untuk memudahkan pembeli

5. Balut pokok atau tanaman yang telah siap tadi dengan bubble wrap atau foarm bagi mengelak ia bergerak dan tidak mudah bergoyang apabila dihentak.

6. Sediakan kotak yang muat-muat je saiz bungkusan bubble wrap tadi dan tanaman anda sedia untuk di hantar.

Tanaman yang dihantar dengan teknik pembungkusan ini mampu bertahan lebih 2 minggu di dalam kotak. Ia juga sesuai untuk semua jenis tanaman sama ada yang tidak mempunyai medium mahupun tidak

Sumber: https://garden.org

Sejak kebelakangan ini, sudah banyak kita dengar berita tentang ular masuk ke rumah. Lebih-lebih lagi dengan cuaca yang panas sekarang, haiwan berdarah sejuk ini sudah tentu akan mencari tempat berlindung yang bersuhu lebih sejuk dan lembap. Tambahan pula habitat mereka mungkin ada yang terbakar ketika musim panas ini. Biasanya, kawasan di kediaman seperti tandas, longkang, kebun atau taman serta dalam kereta menjadi pilihan ular berikutan suhu yang lebih rendah dan keadaan yang lembap.

Di sisi, IMPIANA ada beberapa tips atau langkah keselamatan buat membantu anda mengurangkan risiko ular memasuki kawasan kediaman.


Cara Mudah Cuci Pinggan Mangkuk Yang Melekat Lemak Tebal

Nak raya ni, Juadah yang paling dinanti-nantikan adalah ketupat, rendang dan lemang. Tapi, ada lagi satu juadah yang turut memeriahkan petang raya iaitu sup tulang. Al maklumlah, hari membantai. Ramai ambil peluang untuk mendapatkan tulang lembu segar sebagai juadah berbuka di petang raya.

Kebiasaanya, perkara kritikal yang akan dihadapi setelah menjamu selera sup tulang adalah untuk mencuci pinggan mangkuk digunakan. Kebiasaanya, pinggan mangkuk yang digunakan tidak akan dicampur dengan yang lain kerana khuatir lemak-lemak yang tersisa melekat atau berjangkit pada yang lain. Lemak tu, kalau sabun berkali-kali pun tetap tak akan bersih. Nak cucian berkesan, kena lah pakai air panas. Betul tak?

Sebenarnya, ada sabun yang boleh menanggalkan semua jenis minyak dan kotoran degil yang melekat tak kira lah pada pinggan mangku, malah periuk belanga dan lantai yang berbau hanyir. Sabun cucian tu memang tak ada jual di pasaran. Anda perlu hasilkannya dengan menggunakan 3 bahan dari dapur.

Bahan-bahan:
4 cawan baking soda
1 cawan garam
2 cawan air perahan limau

Cara-cara:
1. Campurkan semua bahan dan kacau sehingga rata
2. Sediakan air di dalam besen kecil dan masukkan sesudu pati sabun tadi
3. Larutkan sabun dan masukkan pinggan. Cuci dan bilas seperti biasa

Tahukah anda apa itu pepijat? Pepijat atau hama tilam merupakan mimpi ngeri buat semua penghuni rumah. Jadi mari kita kenali musuh anda ;

Jika sekali rumah anda telah diserang makhluk perosak ini, memang amat susah untuk hapuskannya. Pepijat katil boleh hidup dalam apa jua keadaan. Badan yang leper membolehkan mereka untuk masuk ke celah-celah dan lubang-lubang kecil pada perabot serta tilam. Walaupun pepijat tidak membawa penyakit merbahaya, mereka meninggalkan kesan merah yang amat gatal daripada gigitan yang boleh membangkitkan perasaan tidak selesa dan amat mustahil untuk tidur dalam keadaan gatal-gatal sebegitu.

Tetapi tunggu dulu! – sebelum anda buang tilam yang telah dijangkiti pepijat, ikuti langkah ini ;

LANGKAH 1

Buat pemeriksaan secara menyeluruh untuk mencari kawasan yang bermasalah. Pepijat katil biasanya boleh ditemui berhampiran dengan kawasan tidur anda. Sukar untuk terima kenyataan ini, tetapi manusia (dan haiwan) adalah sumber makanan mereka! Mulakan dengan katil anda, periksa semua sarung bantal, tilam dan di sekitar bingkai katil. Jangan lupa periksa juga perabot yang terletak berdekatan, seperti meja sisi katil dan kusyen pada sofa.

Apa yang perlu dicari semasa proses pemeriksaan :

Selepas mengenalpasti kawasan bermasalah, segera rancang pelan kawalan menghapus pepijat. Dan jika anda tinggal di rumah sewa, maklumkan pada tuan rumah, terutamanya jika perkara ini menjejaskan kawasan kejiranan.

LANGKAH 2

Mulakan proses penyingkiran pepijat katil. Untuk menangani kes-kes serius, terdapat banyak rawatan kimia yang kasar dan merbahaya. Tetapi sebagai alternatif menggunakan bahan yang lebih selamat, anda boleh pertimbangkan salah satu cara ini. Pindahkan barang yang diserang pepijat kedalam beg plastik supaya ia tidak merebak ke kawasan lain sebelum memulakan langkah penghapusan dengan bahan-bahan dibawah ;

Haba : Ambil kesemua kain pelapik katil serta bantal termasuk yang berada disekitar katil dan perabot dan masukkan ke dalam mesin basuh. Gunakan air bersuhu panas sehingga 70 darjah celcius dan tetapkan kitaran selama lebih kurang 45 minit. Setelah selesai, masukkan pula kesemuanya kedalam mesin pengering selama 30 minit pada tetapan yang tinggi. Ini akan membunuh mana-mana telur pepijat yang bersembunyi di dalam linen anda.

Beku : Masukkan item yang dijangkiti ke dalam beg plastik dan letakkan beg tersebut dalam peti sejuk sekurang-kurangnya selama 10 jam. Suhu yang rendah higga tahap beku juga boleh membunuh pepijat.

Baking Soda: Tuangkan baking soda ke dalam mangkuk dan gunakan berus cat untuk menyapu soda kekawasan yang mungkin didiami pepijat. Ratakan juga pada katil dan biarkan selama seminggu sebagai usaha untuk membunuh pepijat dan telurnya

LANGKAH 3

Vacum keseluruhan kawasan dengan teliti bagi memastikan pepijat benar-benar sudah dihapuskan. Vakum kesemua tempat sekitar katil dan perabot anda dengan kuat di kesemua lapisan, lipatan, celahan dan retakan yang ada. Selepas vacum, segera bawa keluar dari rumah kandungan vakum tersebut untuk dibuang di luar rumah. Jangan lupa curahkan air panas mendidih pada sisa vacum yang dibuang tadi.

Lakukan aktiviti ini sekerap yang mungkin sehingga tiada lagi pepijat yang selamat.

LANGKAH 4

Selepas sesi penghapusan pepijat katil, jangan lupa dengan langkah-langkah pencegahan.

Jika perkara ini terlalu berat dan memudaratkan anda sekeluarga, dapatkan bantuan dengan menghubungi pihak yang lebih professional. Semoga berjaya!

Tour De Force, sebuah nama yang kita akan biasa dengar di luar negara sahaja kan? Salah sekali jika anda pun berfikiran sebegitu. Ini kerana, ia adalah nama bagi sebuah rumah yang telah dikeluarkan oleh NU INFINITY malah ia berada di Selangor, Malaysia. Haaa jangan perlekeh-lekehkan orang Malaysia ya. Rumah yang kita rasa, hanya ada di luar negara, sudah ada pun di Malaysia. Di Tour De Force ini, apa yang saya boleh lihat di interiornya, ia bermain dengan konsep corak marble dan banyak pantulan digunakan seperti cermin. Kita boleh lihat, di dinding yang sebagai kaki rumah pun, ada cermin. Sungguh hebat sekali pereka rumah ini.

Beberapa info yang saya dapat dari NU INFINITY, ada sebuah pasangan pelanggan mereka menginginkan rumah baharu yang jauh lebih kecil daripada rumah lama mereka, mudah diselenggara, bergaya dan moden. Satu lagi kriteria utama ialah tiada langsir digunakan, itulah sebabnya pintu louvre pengatup boleh alih gaya resort dipilih. Ini juga bertujuan untuk menyaring sinaran matahari terbenam di luar padang golf yang tidak dapat dilihat oleh harta itu. Memandangkan ketinggian siling di Ruang Tamu, pereka memilih marmar kelabu dalam kemasan diasah dengan tepi serong pada sambungan untuk menambah kedalaman. Cermin gerbang bertujuan untuk memantulkan pantulan dalam nada kelabu yang canggih sambil menyembunyikan lajur. Di samping itu, dapur dibina dengan bijak supaya kelihatan diletakkan dengan betul di lokasi cul-de-sac itu. Keputusan untuk meninggalkan satu dinding kosong daripada almari dan menggantikannya dengan cermin berwarna kelabu meningkatkan keanggunan dapur. Terbuka semenanjung bertindak sebagai elemen perbualan di mana ahli keluarga boleh berdiri atau duduk untuk menjamu selera. Ciri siling yang dipilih dengan teliti bertujuan untuk memisahkan ruang kiri dan kanan secara senyap sambil menarik perhatian kepada laluan ke bilik tidur.

Selain daripada itu, sofa yang digunakan di situ. Fuhh material yang digunakan adalah kulit dan ada pula tempat letak kepala yang memboleh diri dalam keadaan tenang dan rileks. Ini dah jadi satu kepastian yang pemilik rumah pasti sentiasa berasa tenang apabila pulang dari kerja.

Jadi, secara konklusinya, rumah ini sememangnya rumah yang di antara yang terbaik untuk dimiliki oleh semua golongan umur.

‘Pulau dapur’ mudahkan kerja, ketahui perkara perlu dipertimbangkan sebelum pilih reka bentuk. Dapur merupakan jantung pada sesebuah kediaman. Sebelum memasang pulau dapur, amat penting untuk anda memikirkan beberapa faktor agar pulau dapur dapat berfungsi dengan baik bagi melancarkan aktiviti harian anda ketika di dapur.

Dapur  memerlukan ruang basah untuk kerja -kerja penyediaan asas makanan seperti menyiang ikan,udang, daging, kambing, ayam. Begitu juga memotong sayur-sayuran dan lain-lain. Selalunya kerja-kerja ini agak renyah dan basah. Pastikan pergerakan anda bebas di sekeliling dapur. Bayangkan jika dapurnya kecil seperti sebuah kapal terbang tentu tidak selesa.

Tidakkah pening kepala dibuatnya terutama mereka yang masih kurang cekap ke dapur. Kini, kita bernasib baik kerana kini bahan masakan sudah pun siap di siang dan dipotong bagi mengurangkan masa orang dapur melakukan proses tersebut. Jadi dapur kita jauh lebih bersih dan terjaga.

Pun begitu salah satu unit dapur yang dilihat kini wajib ada, ialah unit pulau yang banyak membantu melancarkan pekerjaan dan aktiviti di dapur dari semua arah. Ia juga boleh dikatakan membantu menyelesaikan pelbagai tata kerja di dapur termasuk penstoran.

Tidak hairan ia dipanggil unit pulau kerana lokasinya mesti di tengah dapur. Bukan sahaja memudahkan kita menempatkan apa sahaja bahan masakan, jika memasak bersama juga mudah berkerjasama. Itu dapur besar. Bagaimana pula dengan dapur kecil?. Perlu atau tidak?

Ramai yang kata tidak perlu. Mungkin sudah mahir dan biasa dengan tata kerja di ruang sedia ada. Pun begitu tidak salah juga jika kita mempunyai unit pulau. Pereka menyarankan ia tidak perlu besar.

Cukup dengan saiz kecil dan tidak mengganggu lalu lintas. Unit pulau kecil ini juga sesuai ditambahkan roda agar mudah dialih jika tidak perlu. Barulah memudahkan untuk anda beraksi di hadapan dapur menyediakan sesuatu yang enak dengan sistematik.

Unit dapur tidak semestikan perlukan saiz yang besar. Kini ia boleh anda jumpa dalam saiz yang begitu kecil tetapi membantu menyelesaikan banyak tata kerja kita. Adakalanya di sinilah kita letakkan segala bahan perasa dan perisa.

Di sinilah juga sesuai kita muatkan segala spatula untuk memasak. Jadi di mana sahaja lokasi memasak kita, di ketuhar, di sinki, di tungku dapur semuanya boleh dicapai dengan mudah dan cepat.

Berbeza unit pulau yang besar. Ia bukan sahaja boleh menempatkan segala keperluan memasak, dijadikan tempat bersarapan, memasak juga boleh, dijadikan tempat mencuci pinggan pun sesuai. Jadi kerja lebih lancar tidaklah seperti berperang kita di dapur. Kepada yang sudah mempunyai unit pulau pasti berbangga dengan rekaan dapur anda yang cantik lagi sempurna.


5 Kaedah Mudah Tanam Sayur Sesuai Untuk Rumah Di Bandar

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

i.) Konsep Laman Edibel

Laman edibel adalah satu konsep yang menggabungkan penanaman antara tanaman edibel atau tanaman makanan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.  Tanaman edibel yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

ii.) Penanaman dalam Bekas/Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

iii.) Tanam Dalam Bekas Recyle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

iv.) Penanaman Vertikal

Penanaman vertikal dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

v.) Teknik Tanaman Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung  dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.

Sama ada kita menggunakan baja kimia ataupun baja organik, cara membaja akan memberi kesan kepada rumput. Jika silap teknik penggunaan baja pun boleh mengakibatkan masalah kepada rumput seperti baja yang berlebihan. Kesan baja yang berlebihan akan menyebabkan permukaan rumpat kelihatan bertompok-tompok. Ini lebih menjejaskan pemandangan di laman anda.

Keadaan rumput yang bertompok ini lebih jelas apabila anda menggunakan baja kimia atau pun baja yang mempunyai kandungan nitrogen yang tinggi. Kebiasaan baja yang mengandungi nitrogen yang tinggi adalah dari jenis urea. Oleh itu, anda atu pemilik kediaman JANGAN GUNA BAJA UREA.

Sebenarnya, teknik pembajaan bergantung kepada jenis rumput dan iklim setempat. Selain itu, dua perkara ini perlu diambil berat juga.

JENIS BAJA YANG SESUAI UNTUK RUMPUT

Terdapat banyak jenis baja slow-release atau controlled-release yang terdapat di pasaran. Baja dari jenis ini akan dibebaskan secara perlahan-lahan dan tidak mudah hancur. Oleh itu, akar mampu menyerap baja yang dibebaskan secara perlahan-lahan. Di samping iu juga, baja dari jenis ini dapat membantu mengawal dan memelihara alam sekitar dari pencemaran sisanya yang berlebihan.

Boleh juga gunakan baja dari jenis cecair. Kebiasaanya baja jenis cecair untuk rumput dipanggil foliar. Kebaikannya ialah  nutrien dari baja tersebut boleh diserap oleh rumput bukan sahaja melalui akar tetapi juga melalui permukaan daun.Tapi, pengunaan baja foliar perlu dilakukan secara kerap kerana ia tidak tahan untuk tempoh yang lama terutamanya ketika musim hujan.

Ramai juga gemar memilih baja organik dari tinja haiwan seperti ayam, kelawar, kambing dan sebagainya. Namun, untuk memudahkan tugasan anda membaja. pilih baja organik yang telah diproses. Di samping itu juga, baja yang tidak proses dikhuatiri mengandungi bakteria dan kemungkinan besar benih rumpai lain yang akan mengancam rumput anda.

Sumber: https://mynormas.com

Kehadiran team LAMAN menjengah kediaman ini disambut mesra oleh pemilik kediaman. Peluang meneroka setiap inci taman tidak di siakan sebaliknya penulis begitu teruja melihat satu lagi rekaan taman yang tampil unik melalui reka bentuk gazebo dwi fungsi.

Menurut pemilik taman “Jika dilihat secara keseluruhan taman saya ini ringkas sahaja kerana kami sekeluarga lebih gemarkan ia nampak lapang dan menghijau. Kelebihan unit kediaman yang terletak di corner lot memungkinkan kami memiliki tanah lebih luas untuk aktiviti keluarga dan sebagainya. Malah anak saya juga gemar menghabiskan masa di halaman rumah,”tambah pemilik lagi membuka bicara pada pagi itu.

Kehadiran gazebo berukuran 5 meter x 5 meter begitu menarik perhatian penulis. Ini kerana kebiasaannya gazebo tampil dengan saiz lebih kecil serta berkonsep terbuka tetapi berlainan sekali yang dimiliki oleh pemilik kediaman ini. Saiz yang besar serta mempunyai pintu dan dinding yang tertutup seolah-olah sebuah rumah kecil di laman kediaman. Apabila diajukan tentang fungsi gazebo ini pemilik mempunyai sebab kukuh membinanya malah reka bentuk menarik ini menyerupai rumah tradisional masyarakat Melayu.

Menurut pemilik “ Gazebo atau pun rumah kecil ini saya terapkan sendiri reka bentuk yang diingini kemudian saya dapatkan tukang kayu yang didatangkan khas dari Terengganu. Menggunakan kayu cengal, ia adalah binaan kukuh dan menjadi lokasi khas apabila kami menganjurkan majlis bersama ahli keluarga. Kebiasaannya ia dijadikan surau kecil untuk kami menunaikan solat beramai-ramai. Bagi menambah fungsi, tempayan lama diterbalikkan bersebelahan gazebo ini untuk dijadikan lokasi tempat duduk. Memang meriah sekali pada waktu malam ketika menganjurkan majlis keramaian,” tambah pemilik lagi.

Mendapatkan idea seperti membaca buku-buku landskap dan majalah untuk membiasakan diri dengan tumbuh-tumbuhan antara salah satu cara pemilik yang banyak memberi manfaat padanya dalam proses binaan taman. Baginya setiap rujukan amat perlu dalam menambahkan ilmu sebelum melakukan sesuatu.

“ Jika halaman luar didominasi oleh elemen kejur, untuk ruang dalam pula saya lebih sukakan elemen air memonopoli ruang. Kehadiran kolam bukan sahaja mewujudkan kitaran udara yang lebih segar sejuk tetapi turut menyumbang pada bunyi air yang sangat menenangkan. Kolam ikan yang dibina pada courtyard ini secara tidak langsung membuatkan seluruh ruang dalam kediaman ini begitu damai dan merehatkan,” tambah pemilik lagi.

Courtyard yang terletak berdekatan dapur ini boleh diakses daripada car porch tanpa penghuni perlu masuk ke ruang utama terlebih dahulu. Di samping itu juga dek kayu dibina bersebelahan kolam ini sebagai lokasi santai untuk pemilik sekeluarga duduk santai sambil menikmati hidangan. Malah dinding dan struktur bumbung sengaja dibina menggunakan material telus pandang agar ia menerima pencahayaan semula jadi.

“Menghabiskan masa di kawasan dapur antara ruang yang begitu saya gemari. Ini kerana kehadiran elemen air dan dalam masa yang sama saya boleh menikmati pemandangan hijau di taman melengkapkan suasana yang diingini oleh kami seisi keluarga. Selain itu material kayu menjadi pilihan dalam struktur kediaman ini kerana selain natural, kayu begitu sesuai dengan konsep yang ingin saya tonjolkan iaitu moden tradisional,” ungkap pemilik lagi.

Kehadiran pokok kelapa di halaman pemilik melengkapkan lagi penataan taman berkonsep kampung. Jiwanya terasa tenang mengimbau kembali nostalgia membesar dalam kelompok budaya masyarakat Melayu dan menjadi garapan dalam mewujudkan kediaman yang begitu dekat di jiwa.

Pemilik juga menyatakan bahawa setiap kali ingin membina sebuah taman, faktor utama yang harus difikirkan oleh setiap pemilik adalah maintenance. Andai pemilik kediaman sibuk dengan tugasan harian di pejabat dan jarang berada di rumah, kaedah selamat ialah pilihlah tumbuhan yang mudah dijaga. Malah tidak salah andai laman tampil seringkas mungkin. Sebaiknya taman  adalah mengikut kemampuan dan gaya hidup kita sehari-hari. Kesilapan dalam perancangan awal kebiasaannya bakal mengundang kos tambahan buat pemilik suatu hari nanti.

Tip Membina Sendiri Taman

1. Kenali taman anda. Jika anda baru sahaja membeli sebuah kediaman, hidup bersamanya sekurang-kurangnya selama setahun. Ini kerana pada tahun pertama, anda akan mula mengenal pasti tumbuhan dan belajar tentang persekitaran taman. Berjalan-jalan dan lihat taman anda dari sudut yang berbeza iaitu dari tingkap atas dan juga bawah. Ini akan menentukan pemandangan yang bagaimana anda inginkan apabila berada di dalam rumah. Buatlah  nota di mana arah matahari naik dan jatuh kerana anda mungkin ingin melindungi pemandangan yang tidak diingini.

2. Fikirkan tentang apa yang anda mahukan daripada sebuah taman. Adakah ia bakal menjadi sebuah ruang yang menghiburkan bagi anak-anak anda, ruang menuai hasil sayur-sayuran atau pun ruang anda menjamu mata menikmati keindahan flora dan fauna. Rancang fungsi taman anda sebaiknya di atas sehelai kertas sebelum ia direalisasikan dalam bentuk nyata.

3.  Adalah penting untuk mengetahui tentang jenis tanah anda. Laburkan sedikit wang untuk mengetahui sama ada tanah anda adalah asid, alkali atau neutral kerana tanah yang baik akan menentukan sama ada pokok yang ditanam subur atau pun tidak.

Yap Cheng Hock atau lebih dikenali sebagai Sunny Yap memang sudah dikenali bagi peminat taman gaya Bali Kontemporari kerana dia merupakan seorang pereka landskap dan pemilik tapak semaian Soon Lee Landscape di Sungai Buloh yang sering menjadikan konsep popular ini asas dalam reka bentuk tamannya.

Tidak mempunyai pendidikan khas dalam menghasilkan reka bentuk taman tidak membatas Sunny untuk mendapatkan ilmu ini secara berperingkat melalui pemerhatian dan pengalaman. Lebih meminati konsep taman yang kemas dan kurang penyelenggaraan, gabungan konsep Bali dan moden kontemporari ini berjaya diserlahkan dalam rekaan tamannya.

Berkongsi prinsipnya dalam mereka bentuk taman, Sunny berkata “Saya gemar pada taman yang direka tidak terlalu padat tetapi pada masa yang sama menonjolkan elemen-elemen penting taman tropika seperti kehijauan, batuan, air dan kayu. Penekanan kepada taman yang kurang penyelenggaraan dipilih supaya tujuan utama untuk mewujudkan taman tidak tersasar. Oleh itu bagi mewujudkan ‘roh’ Balinese, saya cuba bawakan kayu berukir dan arca. Manakala gaya kontemporari dikhususkan kepada pemilihan kemasan dan elemen hardscape.”

Mengenali Sunny Yap sejak  tiga tahun lalu serta telah banyak kerja tangan yang dihasilkan dilihat menonjolkan cita rasa Sunny yang gemar kepada kesederhanaan. Jika dilihat pada penataan ruang hadapan kediaman ini, Sunny hanya menempatkan beberapa batang palma, bambu dan tumbuhan epifit sebagai elemen softscape. Kesederhanaan ini tidak kelihatan membosankan kerana ia diadun serasi bersama panel dinding berukir bagi mengalihkan pandangan supaya lebih tertumpu kepada kemasan dinding ini.

Kemasan dari Thailand ini tidak menyebabkan keseluruhan taman kelihatan padat dan sesak kerana ia hanya lah sebahagian kecil daripada keseluruhan reka bentuk taman.

Elemen yang ingin ditekankan di dalam taman ini adalah ruang lantai yang menampakkan hampir keseluruhannya ditutupi kepingan konkrit bersaiz 2 kaki x 2 kaki dan batu kerikil saiz sederhana yang di susun di antaranya. Menurut Sunny, tujuan pemilihan turapan kepingan konkrit ini adalah untuk mengurangkan penyenggaraan serta menampilkan taman dalam bentuk yang lebih kemas dan teratur.

Beralih kepada prinsip-prinsip reka bentuk yang digunakan oleh Sunny, pergerakan atau sequence di dalam taman ini ditonjolkan melalui pengulangan warna dinding serta pengulangan material simen dan batu kerikil pada lantai. Secara kasarnya, ruang hadapan yang majoritinya dipelopori oleh warna kelabu pada hardscape kelihatan sedikit monotoni, tetapi jika diteliti ia sebenarnya bertujuan menyatakan kesatuan komposisi ruang sisi dan menguatkan sense of order yang diwujudkan pemilik merangkap pereka ini.

Ruang belakang pula dilengkapi elemen air bersama kolam ikan hiasan, pelantar kayu serta meja makan yang disusun kemas, keselesaan berada di ruang ini dirasakan di tahap optimum dengan reka letak simetri yang dipamerkan. Selain daripada itu, seleksi tanaman yang kekal sederhana juga menyebabkan komposisi tiga dimensi dari sisi, hadapan dan bawah ruangan ini terasa seimbang dan menenangkan.

Sekali lagi Sunny menekankan objektif dia dalam menghasilkan taman ini adalah untuk mengelakkan kerja-kerja penyenggaraan yang sukar dan terlalu rapi. Menurutnya, “ Dari segi pemilihan tanaman sehingga lah kepada jenis kolam yang ingin dibina, saya akan memastikan ia tidak memerlukan penyenggaraan kerap. Ini kerana, taman yang terlalu banyak elemen boleh menyebabkan kos penyelenggaraan menjadi lebih tinggi berbanding kos pembinaan taman. Jadi, bagi mengelakkan taman terabai lebih baik saya menumpukan kepada penggunaan ruang dan kekemasan semasa mereka bentuk taman ini.”

Keutamaan dalam reka bentuk taman ini secara keseluruhannya tidak tertumpu kepada menghasilkan elemen ganjil atau kontras untuk menarik perhatian. Penekanan atau fokus ditonjolkan melalui penyatuan keseluruhan kawasan taman ini menggunakan kaedah pengulangan warna dan garis lurus pada dinding serta lantai, elemen-elemen kecil serta ruang-ruang yang dibentuk. Sense of order dapat dirasai dari awal berada di bahagian hadapan sehingga ke hujung taman.

Sunny sempat berkongsi rasa mengenai tamannya. Katanya, “Taman saya bukanlah sebuah hasil seni yang menakjubkan, tetapi cukup lah ia menjadi sebuah ruang yang mudah difahami dan dirasai keselesaannya”. Ringkas dan padat, ucapannya itu menjadi inspirasi untuk penulis dan mungkin juga pembaca semua untuk diaplikasikan kepada taman yang akan dibina kelak.


Luar Pangsapuri Dalam Sentuhan Dekorasi Kondominium

Di mana ada kemahu di situ ada sinar… ewahhh! Tapi ternyata pemilik ini memang minat menghias kediamannya. Lihat sahaja rumah beliau setiap sudut tidak di biarkan kosong tanpa sentuhan.

Pemilihan warna hijau emerald ini memang sesuai dengan sentuhan dan juga konsep yang ingin diketengahkan oleh pemilik.

Perkongsian beliau di dalam Facebook membuatkan IMPIANA tertarik dengan seni hiasan yang pemilik ini. Luar pangsapuri dalam sentuhan kondominium.

Sudah pasti keluasan yang terhad untuk kediaman ini, langsung tidak menjejaskannya menghias kediaman jenis pangsapuri ini menjadikan sebuah rumah idaman ala kondominium mewah.

Ruang makan yang dilengkapi dengan set meja makan untuk empat ini sudah melengkapi ruang yang tidak terlalu besar ini dengan pemilihan lampu gantung loket memberikan suasana elegan.

Melihat ruang dapur yang mengenakan warna yang agak gelap jauh sekali terasa sempit atau tidak selesa. Malahan ia memberi satu rasa seakan berada di ruang dapur kondo mewah. Manakan tidak lihat sahaja pemilihan jubin pada kemasan dinding dapurnya. Ha! Gigit jarikan, cantik bukan. Sepadan dengan pemilihan sinki warna gelap padanan kemasan kabinet berwarna coklat menaikkan lagi aura moden kontemporari dalam ruang dapur ini.

Ruang membasuh yang terletak bersebelahan ruang dapur ini tidak dibiarkan. Turut dijadikan ruang yang cukup menarik dengan gantung bidai menjadi penghalang dari terus nampak kelaluan luar membuatkan ruang ini lebih privacy dan menarik. Sudah pastinya susun atur yang bijak membuatkan ruang ini lebih selesa.

Wow… bilik air pun diberi nafas segar. Pemilihan cermin bulat konsep moden dengan kabinet yang comel sesuai dengan saiz bilik air ini. Membuatkan ruang kamar ini tetap selesa dan cantik.

Baca artikel lain untuk inspirasi anda: https://www.impiana.my/bosan-tengok-ruang-dalam-rumah-jom-tukar-feature-wall/

Esok sudah tibanya hari yang dinanti-nantikan umat islam, bangun sahur adalah saat paling indah tetapi ada yang liat nak bagun sahur pun ada. Kali ini IMPIANA nak share resipi dengan pembaca semua. Sesuai untuk juadah bersahur.

Asyik cerita pasal mengemas ja kan, kali ni IMPIANA nak buat kelainan sikit kat dapur tu. Jom pergi dapur check bahan-bahan ni ada ke tak?

Bahan-bahan

Minyak Masak

Ikan bilis

Bawang Besar

Cili Padi

Cara Memasak

Mudahkan, makan dengan nasi panas dan kicap… Perghhhhhh!

Pasti tersenyum sepanjang hari berpuasa. Kalau tak percaya boleh cuba. Jimat dan sedap!

Dikala tempoh PKP, stok makanan memang perlu sentiasa ada di rumah. Sesetengah ketua keluarga, akan menyediakan stok makanan untuk tempoh lebih dari 3-7 hari untuk mengurangkan risiko terdedah kepada wabak covid-19 yang semakin mengganas.

Antra stok makanan penting adalah roti. Adakalnya untuk keluarga yang besar, sekali beli 2-3 bantal. Tapi, perlu diingat tempoh tamat roti. Kebaisaanya, pasti ada yang terlupa dan bila melapasi tamat tempoh, kulat mula menunjukkan kehadiran.

Dalam situasi begini, pasti ramai rasa masih selamat makan bahagian yang tak ada kulat kan? paling tidak pun, hanya kepingan yang berkulat akan dibuang dan bahagian lain terus dikonsumsi. Sedar tak anda sedang membahayakan diri anda? Untuk penjelasan lengkap, tonton video yang disediakan oleh Science Insider ni

Beberapa bulan yang lepas ada beberapa kes kecelekaan berlaku ketika mandi menggunakan water heater shower. Hal ini menyebabkan ada segelintir yang terus fobia atau takut menggunakan atau memasang pemanas air (water heater).

Sebenarnya, ada cara untuk atasi maslah ini. Selain memastikan produk pemanas air yang dibeli disahkan oleh sirim, ada beberapa perkara yang perlu diperhatikan setiap kali sebelum menggunakan pemanas air. Untuk lebih lanjut, tonton video yang disediakan oleh Mah Bayu Engineering Sdn. Bhd.


4 Idea Dekorasi Bilik Tidur Anak Yang Menarik & Tampak Estetik

Buat para ibu bapa yang bakal dan baru sahaja menimang cahaya mata pertama, pasti berasa amat teruja untuk menyediakan sebuah bilik yang sangat cantik khas buat permata hati.

Bukan sahaja berasa teruja, malah pasti ada juga yang sudah tidak sabar untuk melakukan dekorasi bagi ruang kamar tersebut, betul tak?

Namun begitu, tidak dinafikan kadang-kadang bukan satu perkara yang mudah untuk mendapatkan sumber idea inspirasi yang menarik. Tidak mengapa, jangan anda bimbang. Mari IMPIANA kongsikan beberapa idea dekorasi bilik tidur anak yang menarik.

Bukan sahaja menarik, idea dekorasi bilik tidur ini amat sesuai bagi anda yang mengemarkan konsep dekorasi yang tampak estetik. Untuk mendapatkan hasil dekorasi seperti ini, anda disarankan untuk menggunakan pemilihan warna cat dinding dan perabot yang terang seperti putih, coklat dan kelabu.

Foto: Facebook Kakidekko

Mencari keberkatan rezeki adalah sesuatu yang dituntut di dalam agama Islam. Rezeki yang berkat dan mendapat rahmat Allah swt besar maknanya di dalam kehidupan kita. Kerana rezeki yang baik adalah salah satu faktor kebahagian jiwa insan yang hidup di dunia ini.

Puan Che Salamiah binti Malik, adalah seorang usahawan Zakat Selangor dalam bidang pemprosesan makanan rempeyek. Beliau merupakan usahawan Zakat Selangor daripada daerah Klang yang telah menerima bantuan Zakat Selangor iaitu bantuan Modal Pusingan sebanyak 1,000.00 pada Mei 2014 dan 2,000.00 pada Disember 2017.

Beliau juga telah menerima bantuan bagi Label Produk di bawah pembangunan produk berjumlah 3,500.00 bagi menaik taraf pembungkusan produknya.

Manakala usahawan Norazimah Hazmi mendapat bantuan Zakat Selangor di bawah projek usahawan lori bergerak. Pada Julai 2016, beliau juga menerima bantuan modal pusingan sebanyak 1,500.00 dan bantuan peralatan perniagaan sebanyak 1,870.16.

Beliau aktif menjalankan perniagaan beliau secara bergerak di merata tempat tanpa mengira waktu di tapak niaga seperti pasar malam, karnival, majlis-majlis, bangunan kerajaan dan sebagainya. Komitmen baik yang ditunjukkan beliau dengan menyertai pelbagai program anjuran Zakat Selangor terzahir jelas pada perniagaannya yang berkembang maju.

Dua kisah yang sangat memberi inspirasi ini mungkin tidak disedari oleh ramai orang. Mereka berdua adalah contoh usahawan yang dulunya penerima zakat, kini menjadi pengeluar zakat perniagaan. Inilah rahsia keramat dalam keberkatan menunaikan zakat, iaitu menyuburkan perniagaan dan menambahkan keberkatan rezeki.

SENANGNYA KIRA ZAKAT PERNIAGAAN

Kira mudahnya ialah dengan mengira hasil Aset Semasa ditolak dengan Belanja/Liabiliti Semasa, darab dengan 2.5%.

ASET SEMASA tu bermaksud : Baki tunai di bank, baki tunai di tangan, hutang yang dijangka akan diterima dan nilai stok niaga boleh jual.

LIABILITI SEMASA pula bermaksud: Hutang pembekal dan hutang-hutang lain seperti bil eletrik, air dan sewa pejabat.

Maka, jumlah aset semasa ditolak dengan libiliti semasa didarabkan pula dengan 2.5%. Maka dapatlah jumlah zakat yang kena ditunaikan.

Bukanlah mudah untuk Nuraishah membuat keputusan meninggalkan kariernya sebagai Pereka Grafik dan pulang ke kampung halaman bagi memulakan kehidupan baru sebagai petani. Nekad dan yakin dengan rezeki yang telah ditetapkan, kini sudah tujuh bulan beliau menjalani rutin harian yang serba ringkas berbanding dengan kehidupan ditengah hiruk piruk kawasan bandar.

Pada usia 27 tahun, Nuraishah telah menjadi inspirasi buat ramai orang diluar sana supaya tidak takut untuk mengejar cita-cita yang membuatkan kita lebih gembira dalam jangka masa yang lebih panjang.

Nuraishah yang tinggal bersama ibu dan seekor kucing kesayangannya kini menjalani rutin harian dengan pergi ke kebun setiap pagi dan menjual hasil tanaman organik sebagai sumber pendapatan.

” Terdapat lebih kurang 20 jenis sayur yang saya sentiasa tukar setiap kali menuai. Antaranya bayam, tomato, terung, bendi,sawi,, salad dan juga daun sup”, ujarnya.

Menurutnya lagi, bukanlah mudah untuk memulakan dan menguruskan kebun tersebut, memandangkan 95% kerja dikebun diuruskan oleh Nuraishah sendiri. Tetapi beliau tetap positif dan optimis dalam meneruskan transformasi hala tuju kehidupannya.

Isu poligami dalam rumah tangga bukanlah sesuatu isu yang asing dalam kalangan masyarakat kita. Sering kita mendengar atau melihat, apabila berlakunya situasi poligami dalam rumah tangga, soal isu tuntutan hak si isteri sentiasa menjadi perkara utama yang dibahaskan.

Apabila berbicara soal hak seorang isteri seperti tuntutan hak, harta sepencarian dan sebagainya yang kebiasaannya akan melalui proses tuntutan setelah berlakunya penceraian atau suami meninggal dunia.

Tetapi dalam konteks poligami ini, adakah hak-hak ini boleh dituntut oleh seorang isteri walaupun masih dalam perkahwinan itu?

Menerusi siaran langsung rancangan bual bicara Wanita Hari Ini di saluran TV3, telah membincangkan isu tersebut bersama tetamu jemputan di studio, pada Khamis lalu.

Peguam Syarie, Muhammmad Nur Hafiz Roslan ketika diundang sebagai tetami jemputan telah membincangkan isu tersebut serta menjelaskan beberapa tuntutan yang boleh dibuat oleh isteri menerusi topik bertajuk Poligami: Hak Isteri bersama penonton.

“Bagi persoalan isu ini, ada dua perkara mengikut situasi yang perlu anda tahu. Pertamanya, dia telah dipoligamikan tetapi tidak mahu dipoligamikan. Kedua, dia telah dipoligamikan tetapi masih dalam kes permohonan.

“Untuk kes dalam permohonan seperti ini, selalunya si suami akan membuat permohonan di hadapan Makhamah Tinggi Syariah, nanti kemudian saman akan dibuat dan dikeluarkan selepas itu perbicaraan akan dijalankan.

“Antara kewajipan dalam perbicaraan tersebut, defenden iaitu isteri pertama, wali, bakal isteri wajib untuk hadir dengar perbicaraan

“Jadi, saman itu perlu disampaikan, suami bukan perlu untuk minta kebenaran isteri  tetapi dalam Mahkamah suami perlu mencapai maksud mampu dan adil dalam hukum undang-undang.

“Saman perlu disampailkan supaya isteri boleh respon dan defend diri dia di dalam Mahkamah mengenai apa hak yang dia ada atau boleh dituntut.

“Antara apa hak yang boleh dituntut oleh isteri adalah nafkah, harta sepencarian dan hak bermalam juga perlu dinyatakan. Bukan itu sahaja, hak bakal isteri juga perlu dinyatakan.

“Selain itu, cadangan hak bakal isteri dan anak-anak juga perlu dinyatakan termasuk hak bercuti sekalipun,” jelasnya.

Penjelasan selanjutnya anda boleh menonton video penuh pada pautan di bawah:

nbsp;


MOL Timun Mempercepatkan Tumbesaran Tanaman Sayur Berdaun Seperti Salad dan Sawi

Kalau di pasar tu tengok sayur-sayur berdaun geram je. Nak-nak yang baru sampai dari ladang. Tapi kalau tengok sayur yang kita tanam sendiri kenapa tak menjadi sangat macam yang di pasar tu ye. Ada beberapa faktor sebenarnya yang menyubang kepada bentuk fizikal sayur berdaun macam tu. Faktor yang paling utama, sudah pasti pembajaan. Kalau di ladang sayur tu, Sudah pasti baja dan racun kimia digunakan secara berleluasa. Sebab tu, tanamannya sentiasa cantik tanpa sebarang serangan serangga dan daunnya lebar.

Bahan-bahan:
1Kg Timun
200g Gula merah
2 Liter air tanpa klorin

Cara-cara:
1. Masukkan gula merah dan air di dalam beaks kedap udara. Kacau sehingga gula tadi larut sepenuhnya
2. potong timun menjadi saiz-saiz kecil atau dadukan
3. Masukkan timun didalam beaks bancuhan gula tadi dan gaul rata
4. Tutup bekas tadi ketat dan diperap selama 20 hari
5. Selepas 20 hari, tapiskan hampas timun tadi dan taburkan ia sebagai baja. Manakala pati MOL timun disimpan di dalam botol kedap udara

Cara guna:
Bancuh 1 liter pati MOL timun bersama 20 liter air tanpa klorin. Jadikan bancuhan air tadi sebagai semburan pada sayuran berdaun setiap 7 hari sekali

Sumber: Sara saad

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi

Kulit bawang dan kulit pisang ibarat emas buat pekebun organik. Sisa bahan ini dianggap tidak bernilai namun ia tinggi khasiat untuk tanaman. Tapi apa khasiat kulit bawang dan kulit pisang ni?

Kulit bawang berupaya membantu pokok menjadi lebih subur. Disamping itu juga, ia menggalakkan pertumbuhan pucuk baru serta mempercepatkan proses keluar bunga dan buah

Ada 2 bahan buangan yang sangat powerful untuk dijadikan baja bagi tanaman.
1. Kulit bawang
2. Kulit pisang

Kedua-duanya saya gabungkan di dalam tong yang sama. Lagi lama peram lagi bagus kualiti bajanya. Biasanya dalam sebulan tu dah cantik untuk digunakan.
Selain bahan2 di atas bole letak kulit2 buah yang lain, buah2 yg busuk, perut ikan sisa sayuran seperti batang dan akarnya.

Cara guna
1. Tapis.
2. Ambil patinya.
3. Pencairan
i. Untuk siraman: 20ml pati + air
ii. Untuk semburan: 10ml pati + air
Semoga bermanfaat.
p/s: sisa selepas tapisan bole tabur keliling pokok.

Memang mudah nak biakkan pokok terung ni. Tapi desebabkan jenis daunya yang berbulu, ia menjadi ancaman mudah kepada serangga perosak. Apabila daun diserang perosak, ia akan menyababkan hasil terung pun terganggu.Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Tapi, Azuan Abdullah ada tip untuk pastikan terus terus berbuah lebat. Boleh klik pada pautan FB En Azuan


Topiari Rose Hasilkan Bunga Lebat

Rose atau mawar antara tanaman berbunga yang diminati ramai. Tanaman ini bukanlah dari jenis yang memerlukan penjagaan yang rapi walaupun ia banyak tumbuh di negara-negara beriklim sejuk. Diluar negara terutamanya Eropah. pokok rose diolah menjadi topiari memberi bentuk unik kepada tanaman berbunga ini. Yang lebih menarik, kaedah penghasilan rose topiari ini dapat menjamin hasil bunga yang lebih lebat. Berikut teknik cantuman mata tunas untuk menghasilkan topiari rose

Seperti mana yang kita tahu kini, pengemar dekor rumah dah mula bijak dan ingin kelainan dalam menghias kediaman mereka. Mereka tidak lagi mahu rumah mereka nampak seperti rumah yang lain. Penggunaan kertas hiasan dinding bukan lagi pilihan mereka, lukisan mural mula menjadi tarikan kepada pemilik kediaman. Walaupun agak mahal berbanding kertas hiasan dinding, tidak menjadi masalah bagi mereka.

Kali ini IMPIANA ingin berkongsi sebalik apa itu lukisan mural untuk semua pembaca.

Lukisan merupakan salah satu istilah yang umum yang sering terdengar di telinga kita. Namun, apakah Anda sering mendengar istilah “Mural”.

Banyak orang yang sering melihat lukisan pada dinding yang ada di jalanan atau pun dinding bangunan. Bahkan beberapa diantara mereka juga sering melihat lukisan pada dinding-dinding rumah atau bangunan yang sudah tidak terpakai atau tidak berpenghuni.

Gambar atau lukisan yang anda lihat pada beberapa tempat yang telah disebutkan diatas merupakan sebuah mural. Hanya saja kebanyakan orang menganggapnya adalah gambar atau lukisan. Lalu, apa sebenarnya makna mural atau pengertian mural?

Apa itu Mural? Apa sebenarnya yang dimaksud dengan mural? Mural merupakan sebuah kata yang cukup asing di dengar bagi sebagian orang khususnya orang awam. Namun sebenarnya kebanyakan dari orang-orang tersebut sebenarnya telah melihat secara langsung apa itu mural.

Pengertian mural menurut bahasa iaitu mural berasal dari bahasa latin iaitu dari kata “Murus” yang bererti dinding. Secara luas pengertian mural adalah gambar atau melukis di atas media dinding, tembok atau media luas lainnya yang bersifat kekal.

Menariknya lukisan Mural ini sebenarnya. IMPIANA nak kongsikan satu video lukisan mural yang cukup memukau. Jika yang berhajat untuk membuat mural macam ni dalam rumah boleh la buat, pasti rumah anda akan nampak lain dan berbeza dengan yang biasa.

Sumber Video: Muhamad Baihaqi @aqistudio

Mentang-mentang musim menjadi, buah durian pon murah. Jangalah sampai makan macam nak balas dendam. Perlu ingat, durian ada kesan sampingan jika anda makana berlebihan. Berikut, antara perkara yang perlu anda elak ketika makan durian

1. Durian kaya bahan asid amino tryptophan – Bahan ini menenangkan fikiran dan sesuai untuk orang yang ada masalah insomnia (susah tidur).

2. Bahan ORGANOSULFUR (bahan bau) bersifat anti-kanser antioksidan, anti-mikrob, antihipertensi. Durian merupakan satu-satunya buah tropika yang tinggi kandungan organosulfur.

3. Pesakit kencing manis TIDAK boleh makan durian secara BERLEBIHAN kerana kandungan gula yang sangat tinggi.
Ia boleh menyebabkan paras gula menjadi tidak terkawal dan boleh menyebabkan ‘Ketoacidosis’ dan sangat merbahaya.

4. Durian kaya POTASSIUM. Sesiapa yang ada masalah buah pinggang kronik, (End stage renal failure ESRF) dan perlu dialisis tak boleh makan banyak atau baik tidak payah makan langsung!
Kandungan Potasium yang tinggi ini boleh menyebabkan pesakit buah pinggang mendapat sesak nafas, sakit dada dan rentak jantung (ECG) menunjukkan sinus arrest dengan kadar denyutan jantung bawah 40 perminit – Haemodialysis kecemasan perlu dilakukan atau pesakit boleh mati mengejut akibat kegagalan jantung!

5. Kepada pesakit yg mengalami masalah jantung dan sedang mengambil ubat-ubatan sepperti Frusemide dan Slow K juga tidak patut mengambil durian kerana kandungan Potasium yang tinggi dalam durian boleh menyebabkan jantung pesakit berdenyut tidak normal dan boleh menyebabkan mati mengejut!

6. Elak makan durian bersama paracetamol @ alhohol dan minuman bergas seperti coca-cola kerana mungkin boleh sebabkan kesan toksik kepada badan.

Geram kan tengok pokok bunga kertas orang dalam satu pokok ada pelbagai warna. Nak beli, harganya bukan main berpinar mata. Menggigil duit keluar dari poket. Tapi kalau dah minat, apa pun sanggup kan.

Sebenarnya, tidak lah susah untuk hasilkan pokok bunga kertas pelbagai warna. Ada 3 teknik kahwin atau cantuman pokok bunga kertas untuk hasilkan pelbagai warna.

Cantuman Baji
Ini antara teknik yang sentiasa menjadi pilihan kepada pembiak, pengusaha mahupun peminat bunga kertas. Teknik ini lebih mudah dan 80% berhasil. Ia menggunakan pucuk yang muda dari jenis berbeza dicantumkan pada pucuk penanti yang merupakan pokok utama melalui belahan pada ranting pucuk. Lebih mudah, anda tengok video yang disediakan.

Cantuman Sisi
Teknik ini menjadi pilihan pengusaha dan peminat bunga kertas di Thailand. Ia merupakan teknik yang sedikit sukar kerana perlu melakukan cantuman pada bahagian batang kulit atau dahan yang telah matang.

Selain itu juga, teknik ini berisiko memberi ancaman penyakit kepada pokok terutamanya jika bahagian kulit yang dipotong untuk tujuan cantuman tadi tidak dijaga baik. Tapi yang menariknya, teknik ini sesuai untuk dilakukan pada bahagian akar pokok. Ini bersesuaian untuk peminat bonzai yang kerap mereka bentuk dan ingin memberi kelainan kepada pokok bunga kertas mereka.

Tapi jika kedua-dua teknik ini masih gagal, pilihan terakhir adalah dengan menggunakan teknik gabungan

Gabungan
Kaedah ini perlu dilakukan ketika pokok masih kecil maupun muda. Dalam satu pasu ditanam beberapa jenis atau warna bunga kertas secara rapat. Perlahan-lahan batang yang lembut di didik untuk melentur supaya kedudukan bunga yang dihasilkan tersusun secara harmoni. Nanti tidak ada lah sebelah warna putih, sebelah warna kuning dan sebelah lagi warna ungu.

Nak nampak ia macam pelbagai warna bercampur anda perlu tentukan arah pergerakan melalui lenturan dahan dan batang pokok. Untuk mengekalkan posisi lenturan tersebut, ikat dengan pita pertanian. Bila dah besar, pokok bunga kertas tadi akan kelihatan seperti satu.


Bilik Tetamu Tetap Nampak Luas & Selesa Walaupun Tersalah Beli Katil Saiz ‘King’

Bilik tetamu tetap nampak luas dan selesa walaupun tersalah beli katil saiz ‘king.’ Ruang yang ada di dalam kediaman usah ‘dibazirkan’ begitu sahaja. Manfaatkan sebaik mungkin. Jangan sekadar dijadikan tempat untuk menyimpan barang.

Bilik tetamu misalnya, adalah satu kerugian jika ruang ini dijadikan stor untuk menyimpan barang. Bukankah lebih baik jika ruang ini dihias dengan sebaiknya. Apa kata kita berikan nafas baru pada ruang bilik tetamu yang selama ini dijadikan tempat untuk menyimpan barang.

Berikut dikongsikan transformasi bilik tetamu yang sebelum ini dijadikan stor untuk menyimpan barang. Langkah pertama yang perlu dilakukan ialah dengan menyingkirkan barang-barang yang tidak diperlukan.

Cuka umum tahu mempunyai banyak kegunaan. Bukaan sahaja sebagai ramuan makanan, ia juga digunakan untuk tujuan membersih kediaman dan sebagainya.
Tidak terkecuali, penggunaan hebat cuka di kebun memang tidak diragui. Tapi ramai yang tak tahu. Antara kehebatan cuka di kebun adalah seperti berikut:

1. Pemusnah rumpai
Rumpai menjedi pesaing kepada tanaman. Jika tidak dikawal, ia akan menyebabkan tanaman anda terbantut. Ia disebabkan rumpai adalah tumbuhan jenis cepat menyerap nutrient.

Jika ada rumpai yang tak dapat dicabut menggunakan tangan, tuang kan sesudu cuka pada pangkal akar rumpai.

2. Baja untuk tanaman
Sesetengah tanaman hidup subur dengan kondisi tanah berasid terutamnya dari jenis berbunga seperti hydrangea dan azalea. Apa yang perlu anda lakukan adalah, campurkan 1 cawan cuka bersama 1 gallon air dan siram pada pangkal pokok sekurang-kurangnya 1 kali sebulan

3. Perangkap lalat buah
Buah mangga, jambu dan sebagainya antara kegemaran lalat buah. Dari luar, nampak cantik. Akan tetapi, apabila dikupas ada lava lalat buah yang menghuni. Campurkan 1 bahagian cuka, satu bahagian air bersama gula putih dan gula perang. Masukkan ke dalam botol mineral terpakai dan gantung pada pokok terutamanya tempat kegemaran lalat untuk hinggap

Selain untuk tujuan membersihkan gigi anda, ubat gigi juga mempunyai kegunaan lain yang jarang dipraktikkan. Berikut, 20 penyelesaian mudah dan cepat hanya dengan menggunakan ubat gigi:

1. Mengilatkan kuku
Gosokkan ubat gigi pada permukaan kuku anda dengan menggunakan kain kapas selama 1-2 minit dan bilas dengan air bersih. Kuku anda bukan sekadar kilat, tetapi berbau segar.

2. Mengilatkan barang perak
Barang perak sama ada sebagai aksesori diri mahupun perhiasan di rumah akan mula pudar. Ini kerana tindak balas bahan terhadap iklim persekitarannya. Untuk mengembalikan kilauan pada barang perak anda, gosokkan  ubat gigi dengan menggunakan kain yang dibasahkan sedikit sehingga mencapai keputusan yang anda inginkan,. Bilas barang tersebut dan lap dengan kain kapas sehingga ia betul-betul kering sebelum digunakan semula.

3. Mengilatkan lampu kereta
Kereta bila dah mencapai usia lebih 5 tahun, penutup lampu pun akan mula kusam disebabkan terdedah kepada cahaya matahari kerap. Ada yang mengambil keputusan untuk hantar ke tempat mencuci kereta untuk tujuan dikilat. Kalau dah sepasang lampu tu harganya paling murah pun RM 40. Sebenarnya, hanya dengan modal tidak lebih RM 10, anda boleh kilatkan semula lampu kereta anda dengan menggunakan ubat gigi. Lakukan kaedah seperti anda mengilatkan barang perak. Ulang beberapa kali untuk mendapatkan kesan yang lebih menarik.

 4. Mengilatkan kekunci piano
Kekunci piano apabila kerap digunakan mesti ada kesan kuning-kuning tue kan? Nak hilangkannya, anda hanya perlu guna ubat gigi dan gosokkan pada permukaan kekunci piano. Kemudian bilas bersama kain bersih yang telah dibasahkan dengan air suam.

5. Mengilatkan kasut kulit
Esok ada temuduga, kasut kulit masih tidak dikilatkan. Cari pengilat kasut pulak dah habis. Dah larut malam ni semua kedai dah tutup. Penyelesaiannya adalah gunakan ubat gigi. Gosok ubat gigi dengan menggunakan berus gigi lembut. Selesai mengosok, lap kasut dengan menggunakan kain yang telah dibasahkan dengan air suam untuk hasil super kilat.

6. Googles renang berkabus
Elak dari googles anda berkabus. Kaedaan ini pasti mengganggu pemandangan anda ketika menikmati pemandangan di dasar laut. Mengatasi masalah ini, cuci cermin googles anda dengan menggunakan ubat gigi. Hasil cucian, satu lapisan film bakal terbentuk dan mengelak dari cermin googles anda kusam. Ia sama seperti hasil anda mengosok gigi, satu lapisan akan mencegah kehadiran cavity.

7. Hilangkan water spot
Kebiasaanya permukaan meja mesti mengalami masalah ini terutamanya yang terdedah kepada cuaca luar. Ia merupakan tindak balas air membentuk lapisan kapur. Macam-macam kaedah telah dilakukan untuk membersihkannya. Penyelesaian paling mudah, gunakan ubat gigi seperti mana anda letakkan pada barang perak untuk tujuan mengilat.

8. Hilang kesan dakwat pada baju
Tiada siapa sukakan kesan dakwat pada baju. Silap-silap baju tersebut terus tidak digunakan lagi. Perkara ini kerap berlaku kepada lelaki yang suka letak pen pada poket hadapan kemeja dan ia amat sukar di tanggalkan. Cara mudah untuk menanggalkan kesan dakwat tersebut adalah dengan membasahkan sedikit bahagian yang terkena dakwat dan letakkan ubat gigi pada bahagian tersebut. Biarkan beberapa ketika sehingga ia mengering. Jika perlu, biarkan semalaman pun tak menjadi masalah. Dah kering, basuh macam biasa sahaja. Tapi kaedah ini hanya sesuai pada pakaian yang baru terkena dakwat. Kalau yang dah lama-lama tue susah sikit.

9. Tanggalkan kesan pewarna rambut
Bersihkan tuala yang anda gunakan dari kesan pewarna rambut seperti mana dilakukan untuk tujuan menghilangkan kesan dakwat pada baju.

10. Melegakan kesan gigitan nyamuk
Untuk mengurangkan kesan iritasi pada bahagian yang digigit nyamuk, sapukan sedikit ubat gigi pada benjolan tersebut dan biarkan sehingga lega.

IMPIANA tertarik untuk kediaman milik peribadi Mira Nasyira Wahiba yang cukup mencuri pandangan. Bagi beliau keluasan rumah tidak menjadi satu halangan untuk berkarya kerana kediaman semestinya menjadi ruang yang cukup selesa dan cantik untuk dipandang setiap masa.

Terang pemilik rumah dalam perkongsiannnya. pemilihan warna dan set perabot yang ada dalam ruang tamu ini cukup sempurna. Konsep Boho yang ingin mereka ketengahkan cukup mengena. Jika diperhatikan dengan sempurna Mira bijak menyusun atur perabot agar tidak nampak terlalu sesak. Hiasan dinding juga nampak lebih minimalis dengan rak hiasan melengkapi sudut ruang tamu tersebut.

Pada musim PKP ini banyak hikmah yang boleh kita katakan, lihat sahaja hasil sentuhan Mira dan suaminya bukan biasa-biasa ye. #bijakdekorimpiana.

IMPIANA ingin menjemput anda menyertai WEBINAR IMPIANA untuk mempelajari tentang bagaimana untuk membuat sistem siraman automatik sendiri dengan MUDAH dan MURAH! Jom cepat-cepat daftar diri anda di

Pokok perlukan penjagaan yang sempurna, kadang kala terlupa siram kadang-kadang terlebih siram. Dengan sistem siraman pintar ini ia dapat dilakukan tepat pada masa yang sesuai dengan hanya dihujung jari anda.

IMPIANA ingin kongsikan cara pembuatan sistem siraman automatik ini dengan mudah kepada anda semua. JOM sertai bengkel ONLINE IMPIANA untuk tambah ilmu laman anda.


Bertemakan Konsep Moden Tropikal Bali, Langsir Rumah Ain Edruce Mencecah Nilai RM20,000!

Menerusi segmen Ilham Impiana musim terbaharu kali ini yang bertemakan Inspirasi Selebriti bakal kami persembahkan ‘House Tour’ kediaman para selebriti tanah air.

Bagi episod pertama musim terbaharu ini, IMPIANA telah berkesempatan untuk menjelajah ke kediaman milik pengacara dan pelakon popular iaitu Ain Edruce.

Apabila bercakap sahaja tentang kediaman para selebriti atau artis tanah air, sudah pasti anda akan terbayangkan golongan seperti  mereka ini memiliki sebuah kediaman yang mewah, cantik serta selesa untuk didiami.

Ternyata, hasil tinjauan IMPIANA ke kediaman pengacara rancangan hiburan Melodi, TV3 itu mendapati bayangan imaginasi sedemikian adalah satu realiti!

Ketika sesi temu bual bersama hos Ilham Impiana Inspirasi Selebriti, Ain memaklumkan bahawa dia telah memilih konsep dan tema moden tropikal Bali sebagai pilihan untuk rekaan dekorasi hiasan dalaman serta luaran rumah.

Bagi menyempurnakan hasrat dan impian untuk memiliki sebuah kediaman yang cantik, Ain telah menggunakan khidmat pakar pereka hiasan dalaman, CosyForUs.

Untuk pengetahuan anda, pemilik syarikat kepada CosyForUs ini adalah merupakan abang kandung Ain Edruce sendiri.

Nak tahu apa lagi cerita yang menarik mengenai kediaman Ain Edruce? Sila saksikan episod penuh di laman rasmi YouTube ImpianaTV menerusi pautan video di bawah;

Menerusi episod kedua rancangan Impiana Makeover Ruang Selebriti yang dihiasi dengan Ella Furniture telah menyaksikan penyanyi dan pengacara terkenal, Alif Satar sebagai selebriti pilihan untuk episod kali ini.

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Meski idea dan konsep yang diketengahkan adalah seperti sedemikian, penyanyi yang sinonim dengan lagu berjudul Jangan Nakal itu telah membuat satu langkah kelainan telah memutuskan untuk menghadiakan hasil dekorasi makeover istimewa tersebut kepada pengurusnya, Adina Abu Bakar.

Jelasnya, hadiah pemberian istimewa ini adalah sebagai tanda penghargaan buat Adina atau lebih mesra disapa Dina setelah berkhidmat sebagai pengurusnya selama beberapa tahun.

Dalam episod kali ini, Dina telah memilih ruang tamu di kediamannya sebagai ruang pilihan bagi melakukan transisi perubahan hasil dekorasi yang sedia ada di rumahnya.

Selain itu, Dina juga turut menyuarakan pandangan serta kemahuannya untuk perubahan dekorasi dalaman di ruang tersebut. Dalam pada itu, Dina memberitahu bahawa dia tidak mahu meletakan atau memilih sebarang konsep dekorasi di kediamannya tetapi warna kelabu telah dipilih sebagai tema warna pilihan utama.

Di samping itu, Alif bersama Dina telah memberi kepercayaan sepenuhnya kepada semua pakar pereka hiasan dalaman dari Ella Furniture yang terlibat dalam usaha memberikan hasil dekorasi makeover yang terbaik.

Ketika sesi temu bual oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan jenis sofa berbentuk-L sebagai pilihan oleh kerana saiz keluasan ruang tamu yang sangat terhad.

Tambahnya lagi, untuk pemilihan material sofa pula Puan Ella menyarankan jenis material yang mudah dicuci sebagai pilihan bagi set sofa di kediaman Dina. Jelasnya, pemilihan material ini sangat sesuai buat Dina yang sudah berkeluarga dan mempunyai anak kecil di rumah.

Ini kerana, material ini mempunyai kelebihan fungsi anti-calar serta jenis fabrik yang mudah untuk membersihkan kesan kekotoran.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Alif Satar? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

Membuat suatu DIY atau makeover bukanlah perkara yang mudah kerana ia perlukan satu otak yang penuh dengan idea yang berseni dan bahan-bahan untuk menjayakannya. Akan tetapi, dari apa saya baca dari cerita ini, Hana Mkh telah berjaya melakukan sesuatu yang luar biasa, iaitu, dia make over sebuah tangga yang buruk dan kelihatan simple, menjadi tangga yang berwara-warni serta nampak sangat cantik.

Menurut apa yang saya dapat, kebanyakkan barang-barang yang digunakannya adalah dia membeli Shopee. Antara barang yang dibelinya dari Shopee adalah, 2 kotak lantai vinyl, 9 keping L profile dan 3 kotak sticker tangga. Ada juga barang-barang yang dibeli dari IKEA, seperti cermin bersaiz L jenama Stockholm yang berukuran 80 cm, chest drawer jenama Koppang, kerusi, Gateleg table jenama Norden, Pasu dan pokok dan pasu pampas grass.

SEBELUM

SELEPAS

Dari sini juga kita boleh lihat yang warna cat yang digunakannya adalah warna cat rumah iaitu kuning cair dan dinding pula berwarna peach. Selain daripada itu, saya juga dapat lihat yang, Hana Mkh ini, apabila dia membuat make over tangga, dia bukan sahaja tumpukan pada tangga sahaja. Tetapi dia juga membuat makeover pada dinding berdekatan dengan tangga tersebut. Saya merasakan apa yang dilakukan olehnya itu amatlah tepat sekali kerana jika kita hanya make over tangga sahaja, ia tetap akan nampak bosan. Oleh sebab itu, dia mengecat sekali dinding-dinding yang berdekatan dengan tangga tersebut.

Jadi, itulah sahaja cerita yang ingin kongsikan tentang Hana Mkh ini, dalam dia membuat make over tangga rumah yang dari kelihatan bosan hingga menjadi sangat cantik dan berseni. Kita yang membaca ini, mestilah mengambil ilham dari Hana ini, dari segi berfikiran kreatifnya.

Kredit: Hana Mkh

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Ia adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama